
FuHiKuBo ta gradisí Banko Maduro 


Djaweps anochi Maduro & Curiel’s Bank (Bonaire) a invitá FuHiKuBo na e selebrashon di 60 aña di e banko. 
Durante e presentashon prinsipal, kuater instansia a risibí un gesto di parti di MCB Bonaire. Entre e kuaternan 
akí ta inkluí FuHiKuBo. FuHiKuBo ta agradesido pa e gesto i tambe pa rekonosé e trabou ku e fundashon ta hasi 
pa e isla di Boneiru. 

Kralendijk, Boneiru 
14 sèptèmber 2022 


Mediadó di BES ta anunsiá ku presidente di AFBW a hasi un 
petishon pa tene un referèndùm bou di personal di 
Divi Flamingo Resort Bonaire. El a hasi e petishon aki a base 
di artíkulo 14a di lei Disputa di Labor 1946 BES. E referendum 
tin komo ophetivo pa determiná kua sindikato e mayoria di 
trahadónan ta apuntá pa representá nan. 


Sindikatonan pa trahadó por demonstrá nan interes na 
Mediadó di BES denter di 14 dia despues di e publikashon aki 
si nan ke ta elegibel. Por hasi esaki dor di manda un e-mail 
pa: marklin.eustachia@rijksdienstcn.com 


ANUNSIO 


Mediadó di BES 


KRALENDIJK -- Den 
oranan di mardugá, alre- 
dedor di 4’or djasabra 10 di 
sèptèmber, Polis a detené e 
hòmber di inisial B.A. di 27 
aña di edat riba Kaya Maria 
Carmen Hellmund-Boom, 


en konekshon ku violashon 
di lei di arma BES. 
E sospechoso tabata en- 
bolbí den un bringamentu 
i a bai kas pa buska dos 
kuchú. 


KRALENDIJK -- Den 
oranan di anochi djabièrnè 
9 di sèptèmber, Polis a de- 
tené dos hòmber di inisial 
J.E.A. di 21 aña di edat 
i J.P.G.J.G. di 46 aña, en 


konekshon ku maltrato ku 
arma. E sospechosonan a 
maltratá un hòmber ku un 
bate di beisbòl. A transpor- 
tá e víktima pa hospital pa 
tratamentu médiko. 


KRALENDIJK – For di 
14 di sèptèmber 2022, siu- 
dadanonan ku un entrada 
abou por pidi un kompen- 
sashon di 1.300 dòler pa 
koriente. Ta duna e kom- 
pensashon un biaha. Ta pa 
siudadanonan ku un entra- 
da abou ku mensualmente 
ta haña un resibu di korien- 
te di WEB òf tin Pagabon. 
Nan por hasi un petishon 
riba www.bonairegov.com 
Por pidi e kompensashon 
tambe na un sentro di bario. 
Petishon 
Direktorado 
Komuni- 
dat i Kuido ta atendé ku 


e petishonnan pa e kom- 
pensashon. Tin kondishon 
pa haña e kompensashon. 
Esun ku hasi e petishon 
mester ta inskribí na Bo- 
neiru na Ofisina di Registro 
Sivil. Ta mira haltura di en- 
trada di e persona ku ta pidi 
e kompensashon. Tambe 
ta mira kuantu hende den 
kas tin un entrada, i kiko 
ta e total di entrada. Pa pe- 
tishon di e kompensashon, 
esun ku hasi e petishon tin 
ku entregá dokumento. Pa 
mira kua dokumento, subi 
www.bonairegov.com 
Si un hende tin derechi 


riba e kompensashon, ta de- 
positá e montante di 1.300 
dòler riba kuenta di e per- 
sona na WEB. Un persona 


ku no tin debe pendiente na 
WEB, tin e ora ei un mon- 
tante di 1.300 dòler pa paga 
su koriente. Ta deskontá e 
ora ei e montante ku e per- 
sona mester paga WEB di e 
1.300 dòler. 
Tanten ku e persona tin 
sèn riba e kuenta na WEB, 
e mes no mester paga e kue- 
nta. Ora el a usa tur e sèn, e 
persona mes mester paga e 
kuenta atrobe. Riba e resi- 
bu di koriente di WEB, un 
persona por mira kuantu 
sèn e tin ainda di e kom- 
pensashon. 
Empleadonan 
di Direktorado Komunidat 
i Kuido ta rekordá siudada- 
nonan na tempu ki ora nan 
mes mester paga e kuenta. 
Si un persona tin un 
debe pendiente na WEB, 
ta deskontá e debe for di 
e kompensashon di 1.300 
dòler. Si a kita koriente, 
ta deskontá e 40 dòler pa 


bolbe konektá koriente for 
di e kompensashon. 
Siudadanonan ku Paga- 
bon ku tin derecho riba e 
kompensashon, ta haña un 
token (un bòn) di 1.300 
dòler ku un kódigo. 
Ku e kódigo nan por re- 
kargá na kas e montante di 
1.300 dòler den e kashi di 
Pagabon. E kódigo ta fun- 
shoná solamente na e kashi 
di e persona ku ta haña e 
kompensashon. Pues un 
otro hende no por usa e to- 
ken. 
Pa e preguntanan mas 
hasí i splikashon tokante e 
kondishonnan di e kompen- 
sashon, mira riba www.bo- 
nairegov.com òf e página di 
facebook ‘Gobièrnu di Bo- 
neiru’. Si nan tin pregunta, 
habitantenan por yama òf 
app 701 10 55, òf manda 
un meil pa koriente@bo- 
nairegov.com 


For di 14 di sèptèmber 2022 
Por pidi kompensashon un biaha 
di 1.300 dòler pa koriente 


Detenshon pa violashon lei di arma 


Detenshon pa maltrato ku arma 

KRALENDIJK- Mundu 
kompleto ta konsiderá Bo- 
neiru komo un paraiso di 
vakashon i alabes nos ta 
boga pa mas turista bishitá 
nos isla. Den nos afan pa 
atraé mas bishitante nos ta 
pèrdè un parti hopi impor- 
tante for di bista. Tin un 
problema grandi pa trans- 
portá restunan mortal dirèkt 
for di Boneiru pa eksterior. 
Na e momentu aki mester 
manda un kaha di morto ku 
mester bai Merka òf otro 
destinashon via Kòrsou. 
“Nos ta boga pa turismo 
pero, si e turista yega aki 
e no por bai bèk. Bo no ta 
spera ku hende ta fayesé 
pero e ta sosedé. Esaki ta 
un situashon basta fèrfelu”, 
Rene Sidney ta bisa. E ta 
propietario di agensia fu- 
nerario Consuelo Memo- 
rial. 


Hopi sèn 
Kier men si por ehèmpel 
un sambuyadó turista meri- 
kano muri na Boneiru i su 
famia skohe pa entiero nor- 
mal na lugá di kremashon, 
mester manda e kaha Kòr- 
sou ku Don Andres. For 
di Kòrsou, bai Merka via 
American Airlines òf otro 
kompania. Tambe pa otro 
paisnan esaki ta konta. Pues 
aunke ku tin buelo ta sali for 
di Boneiru pa Merka i Oro- 
pa, no por hasi buelonan 
asina. Konsekuensia ta ku 
transporte di un resto mor- 
tal for di Boneiru pa Merka 
via Kòrsou ku Don Andres, 
ta kosta dòbel kompará ku 
si a saka e morto dirèkt for 
di Boneiru pa Merka. 
“E gastunan por yega te 


12 mil dòler, 15 mil dòler i 
te asta 18 mil dòler”, Sid- 
ney ta amplia. Aunke e per- 
sona ku a fayesé tabata si- 
gurá, den mayoria kaso por 
deklará e montante despues 
di a kubri esaki. 
Pa aña un promedio di 
100 persona ta muri na Bo- 
neiru. 25 porshento di esaki 
ta estranhero. Di e estran- 
heronan aki 20 porshento ta 
turista i 5 porshento ta hu- 
landes oropeo. 


Seguridat konforme lei 
Tin ku menshoná ku 
apesar ku for di aña 2018 
no por transportá restunan 
mortal for di Boneiru, tòg 
esaki a sosedé. Entrante 
yanüari 
2022 
apsoluta- 
mente esaki no ta posibel 
mas. “No ta e reglanan a 
bira mas strèn, ta awor ta 
traha segun lei”, Jaap En- 
gel, hefe di seguridat di 
Aeropuerto Internashonal 
di Boneiru (BIA) ta bisa. 
E ta splika ku e situashon 
aki ta responsabilidat di e 
aerolíneanan. “Loke BIA a 
hasi ta trese tur e partidonan 
envolví huntu pa nan kana e 
proseso pa por yega na un 
solushon. BIA no ta tene 
man di e partidonan pa ku 
esaki. E hendenan mester 
tuma e pasonan korekto”, e 
ta agregá. 
Resumiendo e situashon 
ta lo siguiente. Un aerolínea 
mester haña aprobashon di 
e supervisor pa por aseptá 
restonan mortal den e avi- 
on. Esaki ta sosedé sola- 
mente si e aerolínea tin bon 
bista riba tur e medidanan 
di seguridat i kontrol pa ku 
e restu mortal. Segun En- 


gel, na e momentu aki TUI 
ta e úniko aerolínea ku tin e 
aprobashon. Den mundu di 
aviashon, ta konsiderá re- 
stonan mortal komo karga 
spesial i transporte di esaki 
ta mará na reglanan inter- 
nashonal konforme seguri- 
dat. Por ehèmpel e kurpa 
mester ta balsamá pa evitá 
kualke vírus òf bakteria, 
ademas mester garantisá 
vigilansia enkonekshon ku 
transporte di droga òf asta 
un bòm. 
Pues e kas funerario tin 
un parti grandi den kon a- 
tendé i sigurá e resto mor- 
tal. 


Sertiﬁ ká 
Sidney ta konsiente di e 
nesesidat aki i ta preokupá 
pa e situashon aktual. “Ta 
un situashon hopi duru pa 
famia ku ke restonan mor- 
tal di nan ser kerí huntu ku 
nan.” P’esei nan ta trata na 
hasi tur posibel pa kumpli 
ku e eksigensianan. “For 
di mart nos ta sertifi ká 
komo kolaboradó i kontro- 
ladó na aeropuerto. Nos ta 
wardando riba ‘audit’ for 
di Hulanda, e ta splika.” 
Ta surgi serka BONERIA- 
NO e pregunta kon largu 
e proseso lo dura serka e 
aerolíneanan? Na momentu 
ku Consuelo Memorial ta 
kumpli kompletamente ku 
tur e eksigensia ainda mes- 


ter warda pa e aerolíneanan 
konserní risibí aprobashon 
di e supervisor? No ta mihó 
pa konhuntamente kana e 
proseso aki? 


Posibel solushon? 
BONERIANO a kom- 
prondé ku si instalá na aero- 
puerto un skèner speshal pa 
ku restu mortal esaki por 
aselerá e proseso pa yega 
na un solushon. “Huntu 
ku gobièrnu òf otro parti- 
donan nos ta dispuesto pa 
hasi e invershon aki”, Sid- 
ney ta agregá. Mirando ku 
ta trata di un situashon ku 
hopi bia ta toka un turista 


GASTU EKSORBITANTE PA MANDA 


TURISTA KU MURI KAS BÈK 


ta interesante pa Tourism 
Corporation Bonaire (TCB) 
profundisá den e posibi- 
lidat pa krea un fondo, ki- 
sas huntu ku BONAHATA 
i Hospitality Group pa por 
kubri e gastunan eksorbi- 
tante aki. Òf destiná parti 
di e impuesto pa turismo pa 
kubri esaki? BONERIANO 
a trese e pregunta aki pa 
Miles Mercera, direktor di 
TCB: “Mi ta bai chèk esa- 
ki. Mi no ta na altura”, el a 
reakshoná. BONERIANO 
lo sigui vigilá e proseso 
aki i warda un reakshon di 
Mercera despues ku el a 
chèk e situashon. 

KRALENDIJK – Ko- 
legio Ehekutivo a tuma e 
inisiativa pa regulá trans- 
porte públiko na Boneiru. 
Esaki ta un bon inisiativa 
i kos bon mester por gosa 
di sosten di Konseho Insu- 
lar i pueblo den su totali- 
dat. Miembro di Konseho 
Insular di Frakshon UPB, 
Esther Bernabela, na mo- 
mentu ku el a studia e kon- 
septo, sinembargo a kai ari- 
ba ku tin algun artíkulo den 
e ordenansa nobo ku ta krea 
diskrepansia entre e dife- 
rente gruponan. E grupo 
mas perhudiká ta e di grupo 
di taksista. 
Pa e motibu akí Berna- 
bela a organisá un enkue- 
ntro ku e grupo di taksista 
pa informá nan di loke ta 
pasando i pa por a ilustrá na 
nan kiko ta e akshon ku e 
ta bai tuma pa koregí e situ- 
ashon. E akshon ta enserá 
presentashon di kambio 
den e ordenansa. 


Falta di vishon 
Bernabela: “Mi ta haña 
esaki un bon inisiativa, pa- 


sobra e dos ordenansanan 
ku tabata duna espasio le- 
gal pa transporte públiko na 
nos isla, ya no ta di e tempu 
akí i tin hopi punto ku a kue 
nan propio rumbo. Pa re- 
gulá tur e kosnan ku a krese 
robes atraves di tempu i pa 
pone un liña kla pa a-ten- 
dé ku tur práktika ku por 
spera den futuro, ta nesesa- 
rio pa bini ku un kuadro di 
lei nobo. Esta e ordenansa 
nobo.” 
Na momentu ku el a 
studia e konsepto, segun 
Bernabela, sinembargo el 
a sinti falta di un vishon 
ku ta indiká unda nos ke ta 
i unda nos ke yega ku nos 
transporte públiko. Banda 
di esaki, el a kai riba algun 
artíkulo ku ta krea diskre- 
pansia entre e diferente 
gruponan ku ta aktivo den 
transporte públiko. 
Pa ta mas eksakto a kai 
ariba ku e konsepto di or- 
denansa nobo aki no ta 
duna oportunidat igual na e 
gruponan menshoná i asta 
ta privilegiá un grupo riba 
otro. 


Debil i vulnerabel 
E grupo ku mas ta per- 
hudiká, ta un biá mas e 
parti ku sosioekonómika- 
mente ta mas débil i vul- 
nerabel. Ta trata aki di e 
grupo di taksista. Komo 
representante den Konse- 
ho Insular pa Frakshon di 
UPB, un partido ku basá 
riba su ideologia kristian- 
demókrata, di akuerdo ku 
Bernabela, ta kere den uni- 
dat di e núkleo familiar, un 
partido ku a krea e struktura 
aktual pa duna oportunidat 
di un bida desente i na òrdu 
pa tur famia na nos isla. 
Bernabela ta sigui: “Mi 
no por ta na fabor di un 
ordenansa ku ta kita pan 
for di boka di tata i mama 
di famia, sin ku esaki ta 
nesesario. E gobièrnu akí 
ta unu di inklushon, nos 
tur mester tin e oportunidat 
di kana padilanti. Ekskluí 
grupo for di posibilidatnan 
eksistente, òf posibilidat- 
nan nobo, no ta algu ku mi 
por sostené. E taksista ya 
kaba ta biba bou di tenshon 
kontinuo. Nan tin un pèrmit 


di gobièrnu pa kore taksi, 
pero bùs i outonan di hotèl, 
òf representantenan di kas- 
nan ku ta hür klandestina- 
mente, ta rekohé 90% di tur 
pasahero ku yega Boneiru 
via aeropuerto. Pa koroná 
obra, gobièrnu ta presentá 
un ordenansa ku ta impedí 
taksista pa organisá, bende 
i efektuá tour pa diferente 
parti di Boneiru, siendo ku 
tur hende ta na altura ku 
sin e posibilidat pa tour, e 
taksista manera nos konosé 
esaki lo pasa pa historia. 
Anto tur esaki sin ku nunka 
a sinta na mesa ku e grupo 
akí, manera ta hasi ku tur 
otro grupo.” 


Enkuentro 
Ta pa e motibu aki, se- 
gun Bernabela, el a orga- 


nisá un enkuentro ku e 
grupo akí, pa informá nan 
di loke ta pasando i pa por a 
ilustrá na nan kiko ta e ak- 
shon ku e ta bai tuma pa ko- 
regí e situashon. E akshon 
aki ta enserá presentashon 
di kambio den e ordenansa. 
E nòmber ofisial pa e kam- 
bionan akí ta enmienda. 
“Pues, na e momento 
oportuno, mi lo presentá 
e kambionan aki na Kon- 
seho Insular. E kambionan 
akí ta salí for di un vishon 
ku ta duna balor i realse na 
e identidat boneriano, ku 
mester ta e enfoke den e 
fase ku nos ta awor komo 
Boneiru. Mi lo sigui duna 
informashon riba e tópiko 
akí i mas, na kaminda pa 
yega na solushon,” Berna- 
bela a duna di konosé. 


KRALENDIJK – Pa 
medio di desishon di Reino, 
entrante 15 di sèptèmber 
a nombra Robin Rispens 
komo Notario na Boneiru. 
E huramentashon ta tuma 
lugá dia 19 di sèptèmber. 
Rispens di 55 aña di edat 
ta trahando ya pa un aña na 
ofisina di Aniek Schouten, 
den e funshon di kandidato 
Notario. Den e ròl akí ya e 
tabata responsabel pa akta 
di derecho familiar, mane- 
ra tèstamènt, deklarashon 
di derecho di herensia i 
kondishonnan matrimonial. 
Regularmente Rispens a 
aktua komo remplasante di 
e aktual Notario den fun- 
shon, Aniek Schouten. 


Estudio i eksperensia 


Na 1993 Rispens a haña 
su diploma di Universit- 
eit van Utrecht, pa kua el a 
terminá su estudio. Den su 
provinsia natal, Friesland, 
el a kuminsá traha komo 
kandidato Notario na Leeu- 


warden i despues na Joure. 
Na 2005 pa medio di 
desishon di Reino, ofisial- 
mente a nombra Rispens 
komo Notario na Gorredi- 
jk, Friesland. Despues di 16 
aña trahando komo Notario 
ei nan, na 2021 el a stòp di 
traha komo Notario debí na 
su mudansa pa Boneiru. 


Parti faborito 
E notario ta pashoná 
riba tur área di trabou no- 
tarial interesante. E ta un 
hende di tur kaminda, ku 
un interes importante pa 
derecho familiar. Pero prin- 
sipalmente e ta haña dushi 
pa por sostené hende mo- 
mentu ku nan ta pará dilanti 
un parti krusial di nan bida. 
“Dentro di e mundu no- 


tarial nos ta kustumá pa 
usa hopi profeshonalismo. 
Mi ta haña bon pa durante 
e ehersementu di mi ofishi, 
ofisialmente e ta kai bèk 
riba e hende. Asina huntu 
nos ta sòru ku ta hasi af- 
sprak konkreto, pero sí riba 
un manera komprendibel,” 
segun e notario. 
Rispens ta papia hulan- 
des, fries i ingles bon i ta na 
kaminda, meskos ku su yu 
muhé Margo, pa papia pa- 
piamentu. 


Schouten ta baha 
Stipulashon di un No- 
tario ta nifiká den e kaso 
akí ku un tin ku bai. Aniek 
Schouten, kende pa mas ku 
20 aña ta trahando komo 
primeramente kandidato i 


despues Notario na Bonei- 
ru, ta stòp komo Notario. 
“Mi a namorá di Boneiru 
riba e materia akí i e último 
añanan a traha ku hopi pla- 
ser. Tokante e interakshon 
ku e hendenan ku a yega mi 
ofisina, lo keda pa semper 
huntu ku mi. Ku Rispens 
awor mi tin un aña ta trah- 
ando kuné i den korto tem- 
pu el a demostrá di tin un 
balor grandi pa e ofisina. El 
a sostené mi durante kues- 
tionnan fèrfelu i ta atendé 
klientenan i su koleganan 
ku plaser.” 
Ku su konosementu spe- 
sialisá, segun Schouten, e 
ta konfia ku Rispens ta e 
persona indiká pa sigui ku 
e guia di e notariado na Bo- 
neiru. 


Robin Rispens nombrá komo Notario 


Konsehal Bernabel a reuní ku taksista 
Ordenansa nobo transporte 
públiko funesto pa taksista 


Taksistanan ku a partisipá na e enkuentro. 

PROMESANAN DI DIOS 
Dios ta ﬁ el i semper E ta kumpli ku Su Palabra. Bo kier tin vik- 
toria i speransa den e mundu yen di inseguridat akí; tene duru 
na Dios Su Promesanan pasobra nan ta Sí i Amèn! 


Mi lo stima bo semper – “For di leu aya SEÑOR a paresé na djé, 
bisando: "Mi a stimabo ku un amor etèrno; pesei ku miserikòr- 
dia Mi a halabo.” Jeremias 31:3(BS) 
Mi tin un plan pa kada kreyente – “Pasobra Mi sa e plannan 
ku Mi tin pa boso,' SEÑOR ta deklará, 'plannan pa pas i no 
pa kalamidat, pa duna boso un futuro i un speransa.” Jeremias 
29:11(BS) 
Mi ta skucha i kontestá orashon – “Si boso pidi algu den Mi 
nòmber, lo Mi hasié.” Juan 14:14(BS) 
Mi ta duna bida eterno – “Pasobra e pago di piká ta morto, ma 
e don di grasia di Dios ta bida etèrno den Cristo Jesus, nos 
Señor.” Romanonan 6:23(BS) 
Mi ta kambia e hende bieu hasié nobo - “Pesei, si un hende ta 
den Cristo, ta un kriatura nobo e ta; e kosnan bieu a pasa kaba; 
ata, tur kos a bira nobo.” 2 Korintionan 5:17(BS) 
Tuma un poko tempu i meditá riba e promesanan di Dios. Hasi 
nan personal pa bo mes bida. Papia ku Dios manera un yu ta 
papia ku su tata i permití E transformá bo pa asina bo tin viktoria 
i speransa. 
Dios ta primintí i semper E ta kumpli! 
Gilda Beukenboom-Sintjago 
Produkshon PGM 



Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 


Djárason 4 sèptèmber 2022 


12.00 Herensia: 
Sidney Joubert 
13.00 Aki Boneiru: 
Maresa Pieter 
14.00 Herensia: 
Felipa Dorothea (Thea) Sint Jago-Wijman 
15.00 BAPA: 
Wilbert Genaro Pourier 2 
16.00 Herensia: 
Maura Christina Janga-Saragoza 
17.00 Aki Boneiru: 
Fakansiplan Bright & Happy Kids 2021 
18.00 Herensia: 
Olinda Rasmijn 
19.00 BAPA: 
Glenn Thomas 


20.00 Aktualidat: 
Elvis Tjin Asjoe i Chon Theodora 
21.00 Aki Boneiru: 
Eysan Shawesh 
22.00 Herensia Korsou: 
Hubert (Ibi) Janzen-Randolph King 
23.00 BAPA: 
Sherman Kook 


KRALENDIJK – Dia 
11 di sèptèmber Nico Me- 
laan a selebrá su fecha na- 
tal. El a risibí sorpresa di 
su koleganan di Mariachi 
Alegre. Miéntras e mes 
tabata kanta i selebrá ku 
algun konosí djadumingu 
mèrdia, e koleganan a pre- 
sentá riba dje. Melaan a 


stòp di kanta riba pista ku 
e tabatin i djòin e grupo 
komo kantante. Plan di es- 
nan ku a sorprend’é tabata, 
yega, toka i e mes tin ku 
kanta. Ta trata di kitarista i 
trompetista. Di e manera ei 
nan a toka un ratu den du- 
shi ambiente i algu pa sisti 
stoma i muha garganta. 


Nico Melaan a selebrá 
fecha natal kantadó 

KRALENDIJK-- 
Na 
komienso di mei den e aña 
aki Fundashon Cas Bo- 
nairiano, den era nobo pa 
outomatisá su servisionan, 
a lansa su wèpsait nobo 
www.fcb.live ku ta aksesi- 
bel na Papiamentu i tambe 
Hulandes pa un i tur ku 
kier sa mas tokante di FCB. 
Tambe a organisá un “me- 
dia tour” pa informá di e 
importansia ku e registra- 
shon via wèpsait tin i urgi 
tur buskadó i hürdónan di 
kas pa subi e wèpsait i ak- 
tivá nan kuenta di Mi FCB. 
Registrá 
Banda di informashon- 
nan general esnan riba lista 
di espera pa un kas i tambe 
e hürdónan di kas di Fun- 
dashon 
Cas 
Bonairiano 
mester registrá promé ku 1 
di desèmber 2022 via di e 
wèpsait. Ta importante pa 
klientenan ta konsiente di e 
importansia pa registrá via 
pa e Mi FCB. Na momentu 
ku un kas bira bashí i ta dis- 
ponibel pa sea hür òf benta 
FCB lo no yama e buskadó 
di kas mas. Mediante di su 
registrashon via Mi FCB e 
buskadó di kas mes mester 
subi, mira e kas(nan) dis- 
ponibel i reakshoná riba e 
kas ku e ta deseá. Kada kas 
lo tin foto, informashon i 
kondishonnan deskribí pa 
por bin na remarke pa e 
kas. Hasi re-inskripshon un 


biaha pa aña, hasi kambio 
di dato personal i tur otro 
servisionan di FCB, lo ta 
aksesibel via di Mi FCB. 
Fundashon Cas Bonairiano 
no ta bai yama mas pa pun- 
tra ken ta deseá un kas. E 
buskadó di kas mes ta bira 
responsabel pa reakshoná 
riba disponibilidat. 
Hürdónan tambe mester 
bai hasi uso di Mi FCB ku 
nan aktivá pa por komuniká 
ku FCB pa diferente peti- 
shon. Por ehèmpel pidi pa 
kambio di kas, duna un keho 
tékniko òf keho sosial, pidi 
deskuento temporal (supsi- 
dio di hür) òf kambia dato 
personal. Kondishon pa por 
hasi uso di tur e fasilidatnan 
ku e wèpsait ta ofresé ta ku 
tantu e buskadó komo e 
hürdó di kasnan di FCB tin 
ku subi e wèpsait i registrá 
ku un meil korekto i bálido. 
Durante e dos simannan aki 
Fundashon Cas Bonairiano 
lo bolbe pasa na e diferente 
emisora di radio i tambe 
televishon pa duna un sp- 
likashon amplio tokante di 
e último desaroyonan pa ku 
e wèpsait, rekordá e klien- 
tenan pa aktivá Mi FCB i 
tambe splika kiko tur ta e 
benefi sionan ora ku aktivá 
e Mi FCB. 


Tour di media 
Fundashon 
Cas 
Bo- 
nairiano lo ta e siguiente 


dianan aki na radio i tele- 
vishon: 


Dia 
R a d i o / Te l e v i s h o n 
Orario 
13 sèpt. 2022 
Radio Bon FM 
08:00 
14 sèpt. 2022 
Bonaire TV (aktualidat) 
09:00 
15 sèpt. 2022 
Radio Live 99.9 
11.00 
19 sèpt. 2022 
Radio Flamingo 97.1 
08.15 
21 sèpt.2022 
Radio Bròkès 
16:00 
22 sèpt.2022 
Radio Breezy 
17:45 
23 sèpt.2022 
Nos TV Felis Mainta 
09.35 
Trahadónan 
di 
Fun- 
dashon Cas Bonairiano ta 
disponibel na ofi sina riba 
tur djabièrnè(sin sita) pa 
yuda klientenan ku tin difi - 
kultat òf ku no tin akseso 
na internèt pa aktivá nan 
Mi FCB. Pa yudansa du- 
rante otro dianan di siman 
por yama na 717-8042 òf 
manda un app na 796-6016 
pa traha un sita. Pa e klien- 
tenan ku no tin meil, FCB 
ta yuda nan traha un meil. 
Pero tambe fundashon ta 


pidi ayudo di parti fami- 
anan serkano pa yuda den 
e parti di registrashon akí 
dor di por ehèmpel fasilitá 
e persona un meil i òf yuda 
e persona manehá su Mi 
FCB, naturalmente ku su 
pèrmit. Banda di esaki FCB 
ta supliká tur kliente, tantu 
esnan riba lista di espera pa 


un kas ,hürdónan i tambe 
tur interesado, pa skucha e 
programanan i si mester di 
yudansa, no duda pa tuma 
kontakto. Pa 1 di desèmber 
2022 tur buskadó di kas di 
FCB i hürdónan di kasnan 
di FCB mester a registrá 
i traha nan kuenta di Mi 
FCB. 


KRALENDIJK--Fun- 
dashon Akademia Papia- 
mentu tin komo meta pro- 
mové, fortifi ká i protehá 
papiamentu. E fundashon 
ta risibí konstantemente pe- 
tishon pa mas kurso di or- 
tografi a. Pueblo ta birando 
konsiente ku skirbimentu 
di papiamentu segun e orto- 
grafi a ofi shal ta importante. 
Pa e motibu ei Akademia 
Papiamentu ta kumpli i ta 


bolbe duna kurso di orto- 
grafi a den bario. 
Djaluna dia 20 di sèp- 
tèmber 2022 lo kuminsá un 
kurso den Sentro di Bario 
Nort Saliña. E kurso ta ku- 
minsá shet’or (7) di anochi. 
Total e kurso lo ta dies- 
dos (12) biaha di dos ora. E 
lo kaba dia 13 di desèmber. 
Na fi nal lo tin un prueba ku 
chèns pa hasi e prueba di 
nobo si no logra e promé 


bes. E úniko kondishon pa 
por partisipá ta ku e partisi- 
pante mester dominá papia- 
mentu. 
Pa FAP ta hopi impor- 
tante pa mas hende por 
skirbi papiamentu segun e 
ortografi a ofi shal i ta p’esei 
ta tene e kontribushon 
abou. Pa henter e kurso ta 
kobra $ 50 pa kubri gastu di 
imprenta di material. 
Por inskribí via imeil, ak- 
ademiapapiamentu@gmail. 
com òf via WhatsApp na 
number +5997866016. 
Último dia pa inskribí ta 
djadumingu 18 di sèptèm- 
ber 2022. 


Kurso ortograﬁ a 
papiamentu 


KRALENDIJK 
-- 
Gobièrnu di Boneiru ta at- 
vertí komunidat di e rísiko 
pa pidanan di rùber den si- 
erto sous di pinda den al- 
gun produkto spesífi ko di 
e marka Calvé. E atverten- 
sia ta konta pa e siguiente 
produktonan ku a importá 
for di Hulanda, Calve Pin- 
dasaus mild ku barcode 
8712100759772 i Calve 
Pindasaus Kruidig bar- 
code 8712100759772. Si 
a kumpra un di e produk- 
tonan menshoná, ta kon- 
sehá pa no uza esaki. Di- 
rektorado di Supervishon 
i Mantenshon di Lei ta 
vigilá e situashon akí. 


dasaus mild ku barcode 
dasaus mild ku barcode 


Atvertensia pa uso Calvé 


Fundashon Cas Bonairiano ta urgi su klientenan pa 
registrá Mi FCB promé ku 1 di desèmber 2022 


KRALENDIJK 
-- 
Djaluna 12 di sèptèmber 
alrededor di mitar di tres 
di mardugá, Polis a de- 
tené e hòmber di inisial 
P.R.P.O. di 59 aña di edat 
en konekshon ku bura- 
cheria públiko. 


E sospechoso tabata 
pará kantu di kaminda ta 
oriná den pleno bista. 
Ademas a konstatá ku 
e hòmber tabata bou di in- 
fl uensia di alkohòl. 
A detené e hòmber i a 
hib’é Warda di Polis. 


Detenshon pa 
buracheria públiko 


-Negotiate win-win outcomes to customer issues. 
-Monitor and report on sales activities and follow up for management. 
-Register and update all leads and sales opportunities in our CRM system. 
-Assist in keeping the parts department clean and orderly. 
-Assist with preparing and maintaining merchandise displays. 
-Must to perform warehouse duties as assigned. 
-Tracks and logs all product inventory, ensuring there are no discrepancies or losses. 
-Record all received items in the computer system. 
-Assist in keeping parts department clean and orderly. 
-Inspects all orders being received and shipped, checking for damage, defective parts, and 
missing items. 
-Reports to Operation Manger to alert them of any issues with shipping or receiving. 
-Performs other tasks as required by Operation Manger. 


Requirements: 
-Minimum MBO/ MBO+ with general knowledge in heavy machinery and equipment. 
-Good and strong commitment to teamwork. 
-Ability to speak, read and write fluently in English, Dutch, Papiamento and Spanish. 
-Must be dynamic, responsible, organized, pro-active and customer oriented. 
-Must be well presented. 
-Must have good computer skills. 
-Permanent Resident with the right to work in Bonaire. 


Please submit your application letter and CV in ENGLISH (include picture) to 
info@vintbonaire.com before 21th of September 2022. 


Responsibilities: 
-General knowledge of heavy machinery and equipment. 
-Responsible for front-line customer service in a variety of parts ordering functions. 
-Be able to identify customer needs. 
-Be able to advise customers about service and parts. 
-Research technical data for the correct parts and data entry. 
-Calculate sales prices and prepare quotes for customers. 
-Process customer and shop orders, backorders, and credits. 
-Keep customers informed of parts orders. 
-Look up parts via supplied computer programs of the brands we represent. 
-Establish, develop and maintain positive relations between the company and the cus 
tomer. 
-Resolves customer complaints to investigate problems. 
-Respond to sales inquiries and concerns by phone, electronically, or in person. 
-Perform quality checks on product and service delivery 


Invites interested applicants for the following position: 


Parts & Warehouse Sales Representative 


Bonaire Bayside N.V. 


op zoek naar 


-1 kok 


Voor meer inf bel 785-2622 

Tonchi, Amou tin 67 aña sin 
baña i ainda e ta na bida. 
Awèl sí, awor mi ta komprondé ta 
kon nos por a yega e edat di 47 aña 
bon na salú. 


KRALENDIJK -- Al- 
rededor di mitar di dos 
di mardugá djadumingu 
11 di sèptèmber, un aksi- 
dente ku un skuter a tuma 
lugá na e krusada Kaya 
Korona i Kaya Nikiboko 


KRALENDIJK – Dia 
12 di sèptèmber e edu- 
kashon 
Praktijk 
Onder- 
steuner Huisarts (POH) 
riba nivel HBO, a inisiá. 
Nuebe enfermera den kuido 
di dòkter di kas ta partisipá 
na e edukashon spesial akí, 
shete di Boneiru i dos di St. 
Eustatius. 
POH ta un funshon nobo 
den práktika di dòkter di kas 
na Boneiru. E POH ta guia 
pashèntnan ku un malesa 
króniko, manera diabétis, 
òf pashèntnan ku rísiko riba 
malesa di kurason i ader. 
E POH ta yama pashènt- 
nan pa propio sita i tin 
tempu pa konstruí un bon 


kontakto ku e pashènt. Pa 
esaki e eksperto POH ta 
bon eduká. 
Huntu ku e POH, e 
pashènt ta tene di salú na 
kuenta i por haña konseho 
riba midí tokante por ehèm- 
pel estilo di bida. E POH 
regularmente ta konsultá ku 
e dòkter di kas kende fi nal- 
mente ta keda responsabel. 
E edukashon ta dura 15 
luna i ta duná pa Hoge- 
school Breederode di Hu- 
landa, ku mas biá a duna 
e edukashon akí eksitosa- 
mente na Aruba. Eksper- 
tonan lokal ta duna mayo- 
ria di e lèsnan, por ehèmpel 
dòkter di kas van der Post. 


E edukashon a bira po- 
sibel pa medio di ministe- 
rio di salubridat públiko, 
bienestar i deporte. Gradi- 
simentu ta bai na e prákti- 
kanan di dòkter di kas ku a 
ofresé e POH-nan un espa- 
sio pa stazje i guia. 


Bon oportunidat 
Mester ta orguyoso ku 
e organisashon di dòkter 


Riba nivel HBO 


Edukashon spesial pa enfermera 
den kuido dòkter di kas 


di kas Primary Care Carib- 
bean (PCC) por ofresé e 
edukashon akí na e enfer- 
meranan, pasobra esaki ta 
brinda nan un oportunidat 
ekselente pa sigui desaroyá 
nan mes mas aleu den kuido 
di dòkter di kas. Nan ta hasi 
bon kuido i guia posibel pa 
habitantenan di Boneiru ku 
malesa króniko. 
E organisashon di dòk- 


ternan di kas, PCC, ta ofre- 
sé sosten sustantivo, or- 
ganisatorio i fasilitante, na 
práktikanan di dòkter di kas 
na Boneiru. 
PCC ta sostené e prákti- 
kanan di dòkter di kas akí 
entre otro pa medio di im- 
plementashon di programa 
di kuido pa malesa króniko 
i promoshon ekspertisio di 
dunadónan di kuido. 


Nòrt. Shofùr di e skuter a 
slep dor di tera lòs riba ka- 
minda. 
A transportá e shofùr 
ku ambulans pa hospital 
pa tratamentu médiko. E 
tabatin hèlm bistí. 


Skuter ta slep 
riba kaminda 

KRALENDIJK – “Ta semper un sen- 
sashon hopi plasentero pasobra mi ta sinti ku 
mi a yega kas. E biá akí mi a biaha bin Boneiru 
pa nos tur huntu por risibí i gradisí Sùr Mag- 
da pa e manera mashá ehemplar ku el a bin ta 
sirbi su Dios i su próhimo ya pa kasi 64 aña.” 
Tabata palabranan di Valdemar Marcha, kende 
a redaktá buki di historia di Sùr Magda. 


Dedikashon 
Sùr Magda a nase na Rincon dia 25 di sèp- 
tèmber 1936 i su mayornan a dun’é e nòmber 
Aura Elizabeth. El a drenta Konbentu dia 
24 di novèmber 1958 serka e kongregashon 
di Zusters Franciscanessen van Roosendaal. 
Ocho aña despues el a hasi su Voto Perpetuo 
dia 6 di yanüari 1966. Despues di su Voto Per- 
petuo na Hulanda, el a regresá Kòrsou i a biba 
na Alverna te ku ougùstùs 1968. 
Seguidamente Sùr Magda a biba i traha na 
Barber pa tres aña i djei na Soto, for di unda 
el a sali i bai traha na Chile te dia di awe ku 
hopi dedikashon i entusiasmo ku su trabounan 
komo religioso. 
Na Chile, Sùr Magda a biba den Konbentu 
di sùrnan na Santiago de Chile. E tabata bai 
den barionan pober kaminda e tabata duna lès 
di kose. E tabata bisa ku mester siña hende 
piska i no solamente duna nan piská. El a biba 
i sinti ku e pueblo chileno, tur esaki pasobra e 
tin hopi amor i atenshon pa hende. 


Simplesa úniko 
Sùr Magda tin un karakter ku ta pone ku e 
ta emprendé kos. Pero e ta kombiná esaki ku 
un suavidat i simplesa úniko. Ora e kuminsá 
ku algu, e ta kab’é. E ta splika ku e tin esaki 
di su tata. 


Ya pa kasi 64 aña 


Sùr Magda a sirbi Dios i su próhimo 
na un manera ehemplar 


Na Santiago de Chile, Sùr Magda tabata 
kabes di skol di Escuela Madre Vicencia. Asi- 
na ei el a sigui traha ku gran amor pa pueblo 
di Chile i a bira Madre Superior di e sùrnan 
na Chile. Basta despues el a bai biba den sur 
di Chile, na Chiloe, pa aya hasi trabounan mi- 
sionero biahando i evangelisando di isla pa isla 
den botonan chikí. For di einan e tabata dirigí 
alabes e grupo di sùrnan na Chile. E ta mashá 
stimá i apresiá na Chile. 


Testimonio 
Marcha a buska i haña testimonio di un kole- 
ga ku a traha hopi di aserka ku Sùr Magda. Dia 
6 di yanüari 2011, e fecha Sùr Magda a kumpli 
i selebrá su di 50 aña komo sùr, nan a duna un 
testimonio di e persona, religioso i trahadó ku e 
tabata semper. 
E testimonio ta trata Sùr Magda su ser for di 
kuater aspekto: 
Komo hende, komo muhé, komo amiga i 
komo religioso: 
1. Komo hende e ta bendishoná ku biennan 
spiritual ku ta trese alegria kaminda tin triste- 
sa, lus kaminda tin skuridat, alivio kaminda tin 
doló i fe kaminda tin duda. Bo por dialogá kuné 
i deskubrí e bèrdat. 
2. Komo muhé e ta un gran dama i ta duna 
honor na su género aktuando ku delikadesa, 
prudensia i dekoro. E ta papia kla, ku presishon 
i ku forsa di bèrdat ta buska un bon final. 
3. Komo amiga e ta aktua ku sabiduria bus- 
kando semper e remedi ku ta yuda sana herida i 
fria doló. E ta habri su kurason pa skucha, kom- 
prondé, pordoná i stima inkondishonalmente. E 
ta pues un refugio kaminda bo ta haña un pa- 


labra di kariño i komprenshon. 
4. Komo religioso e ta íntegro. E ta entregá 
na Señor, na Iglesia i na su kongregashon. E ta 
un fiel disípulo i un gran apòstel. E ta diserní, 
biba su bida ku palabra di Señor ku aktuashon, 
palabra i obranan. Resumiendo: Sùr Magda ta 
stima Señor ku gran intensidat i profundidat. 
P’esei tambe e ta krea espasio kontinuamente 
pa anunsiá Evangelio di Señor. 


Gran ehèmpel 
Pues, Sùr Magda su bida ta un gran ehèm- 
pel pa tur esnan ku ke kana den pasonan di 
Kristu, ku ke sirbi nan Dios i nan próhimo ku 
tur nan ser. No ta importá ki parti di mundu i 
na unda. Nos tur ta mesun yunan di Dios. I ta 
gran plaser di mira kon ántes klero i religio- 
sonan tabata evangelisá riba nos islanan, pero 
ku awor nos tambe ta evangelisá den paisnan 
muchu mas grandi i diversifiká ku nos. 


Marcha: “Sùr Magda ta un di nos gran 
ehèmpelnan i mi ta sintí mi sumamente or- 
guyoso ku mi por a topa e religioso magnífiko 
aki un 8 aña pasá i ku nos por a sera un ami- 
stat bendishoná ku a yudá mi hopi den mi fe. 
P’esei tambe mi a disidí na pone tur kos den un 
buki, pa nos no lubidá.” 
E buki ku el a redaktá, segun Marcha, ta 
simplemente un parti hopi chikí di tur e aktivi- 
datnan maravioso di Sùr Magda. E meresé pa 
generashonnan di futuro keda kòrda e i su ak- 
tonan di bondat. Nan ta yuda nos bira un mihó 
hende. 
Un danki na gobièrnu di Boneiru pa a finan- 
siá e publikashon akí. Danki Sùr Magda. 


Protekshon Papiamentu ‘a 


la Fries’ parse no ta alkansabel 


KRALENDIJK – Papiamentu na Boneiru 
no ta bini na remarke pa mesun protekshon 
komo Fries, pasobra no ta kumpli na tur e 
kondishonnan europeo relashoná ku idioma- 
nan regional i idiomanan minoria. 
Esaki a sali na kla for di e konseho di e 
seshon di konseho di Raad van State di Re- 
ino, publiká djaluna. Pa Papiamentu haña me- 
sun status ku Fries, gobièrnu mester tuma un 
kantidat grandi di medida i pa esaki parse ku 
ainda no ta prepará. 
Sí ta posibel pa adaptá e kondishonnan, 
pa kua Papiamentu por kai bou di e régimen 
di protekshon regular, meskos ku entre otro 
Limburges. 

KRALENDIJK -- Bòi 
Antoin (67), kisas e boneri- 
ano mas konosí, despues di 
kasi 50 aña den media ta bai 
ku penshun. Pero esaki e no 
ta hasi ku kurason trankil: 
“E poder di empresa riba 
media ta grandi.” Esaki di 
akuerdo ku un publikashon 
di Caribisch Netwerk, skir- 
bí pa Nathaly Evertsz. 
Esun ku bini ku pregun- 
ta tokante media boneriano, 
kultura i historia, hopi biá 
i mesora ta keda referí na 
dje. 
Danki na Franklin ‘Bòi’ 
Antoin e último añanan ku 
a dokumentá hopi tokante 
Boneiru. Tokante grandi- 
nan ku ainda ta kòrda, to- 
kante relashon familiar, 
bario, e kultura i historia di 
Boneiru. 


Sinkuenta aña media 
Despues di kasi 50 aña e 
ta pone su pèn abou serka 
Extra i BONERIANO. No 
mester lanta tempran mas, 
pura henter dia i keda te 
lat lantá pa reportá notisia 
na Boneiru. “Ta tempu pa 
traspasá e batuta,” Antoin 
ta bisa. Di su generashon, 
Antoin i Carmo ‘Bubui’ 
Cecilia ta e únikonan tra- 
hadónan di media ku ainda 
tei. 
El a kuminsá na 1978 
ku periodismo i radio na 
Boneiru. “Pero,” Antoin 
ta bisa, “mi no ta yama mi 
mes periodista. Mi no a 
sigui edukashon di perio- 
dismo, pero a forma mi mes 
dor di estudio propio i dor 
di eksperensia den fèlt. Mi 
ta un skirbidó di korant.” 


Balotá 
Ta balotá notisia regio- 
nal, Antoin ta haña. Sí bo 
wak kon ta atendé ku noti- 
sia den barionan chikitu na 
Hulanda, ta kasimente mes- 
kos ku aki nan. Tin falta di 
tempu i medio fi nansiero pa 
hasié tur biá korekto. “Mi 
ta konsiente di e echo ku un 


korant diario regional no 
tur biá por bai segun regla. 
Sino bo por publiká sola- 
mente un artíkulo pa dia.” 
Antoin a siña na Radio 
Nederland Wereldomroep 
kon pa hinka un programa 
den otro. El a por ehèmpel 
eksperensiá Jeroen Pauw 
nèt tempu ku el a kuminsá 
na radio. “Tur pais òf isla 
tin nan propio manera di 
empresa di periodismo. Hu- 
landesnan hopi biá ta haña 
ku e manera di periodismo 
hulandes ta esun mihó. Mi 
no ta di akuerdo ku esaki.” 


Menasa 
Hopi riba e isla ta pre- 
mia Antoin pa su trabou 
i konosementu. “Pero mi 
a pèrdè hopi amigu,” e ta 
konta. “Na momentu ku un 
amigu hasi algu robes, bo 
no por keda hasi manera bo 
ta un abestrus. Hopi biá mi 
a haña menasa durante mi 
karera. Un biá por ehèmpel 
mei anochi nan a tira riba 
nos ofi sina. Esei tabata du- 


rante kampaña di elekshon 
kaminda nos tabata hopi 
krítiko. Danki Dios niun 
hende realmente a hasí mi 
algu.” 
Riba pregunta kon ta 
pará ku libertat di prensa, 
Antoin ta kontestá: “Aki 
nan nos no tin libertat di 
prensa, pero bo ta topa hopi 
opstákulo. 
E poder di empresa riba 
prensa boneriano ta grandi. 
Empresanan ku ke intimidá 
i sedusí media. Ehèmpel- 
nan ta hopi, un ku tabata 
pone aviso a menasá pa 
stòp serka nos sí nos pone 
aviso di un konkurente den 
korant. Mi a tuma un desi- 
shon, sea bo ta bai huntu ku 
tur, òf bo ta bai afó.” 
Gobièrnu tambe ta trata 
via di kranchi di plaka di 
entrada di aviso pone pre- 
shon, Antoin ta mira. 
“Mi tabata un tempu krí- 
tiko kontra e gobièrnu lokal 
i nan a stòp di pone aviso 
den korant. Mi ta konsiderá 
esaki komo gòlpi kontra 


kiko e ta kontené, pero un 
kos mi sa, komersio ta trata 
di limitá libertat di prensa. 
Mester bini mas atenshon 
pa e koperashon. Den pa- 
sado bo tabatin konseho di 
prensa riba nivel antiano. 
Huntu nos tabata fuerte i 
tuma desishon konhunto. E 
gobièrnunan riba e islanan 
tabatin miedu i rèspèt pa 
nos.” 
E mundu di media tabata 
mustra otro tambe, tempu 
ku e islanan tabata huntu 
komo Antia Hulandes. Tres 
korant na papiamentu, Ex- 
tra, La Prensa i Nobo. E 
korantnan Amigoe i Beurs 
& Nieuwsberichten, tabata 
na hulandes. E edishonnan 
tur tabata bini di Kòrsou. 
Mas aleu di aki tabatin Bo- 
naire Bulletin i un stashon 
di radio. Awor e kantidat di 
media a krese, mira kuantu 
stashon di radio tin aki nan. 
Pero e kresementu akí no a 
hasi nos fuerte, pasobra nos 
no ta uní. Sí nos ke kambio 
esaki, primeramente nos 
mester lòs for di e rivalidat. 
Sí nos tur bini huntu, nos 
ta bira un ehérsito fuerte, 
awor nos ta pelotonnan lòs, 
segun Antoin 


Miedu pa pèrdè posi- 
shon? 
Ofi sialmente Antoin ta 
ku penshun. “Mi ta nenga 
di kere ku mi mes mester 
sigui hasi tur kos, manera 
manehá un korant.” Su pri- 
oridatnan awor ta, traspasá 
konosementu i idea di loke 
el a konstruí na Boneiru, pa 
generashonnan nobo, por 
ehèmpel BONERIANO, e 
úniko korant di Boneiru. 
Antoin: “Nos mester bai 
traha huntu, pasobra esaki 
netamente ta e problema 
aktualmente riba e isla. 
Hopi biá nos no ta traspasá 
nos konosementu, pasobra 
nos tin miedu pa pèrdè nos 
posishon ku un otro. Pa tin 
un posishon, mi no ta kere 
den esei”. 
Pero realmente tuma 
despedida di e pèn, parse 
ku e no ta logra. “Pero awor 
mi ta skirbi tokante loke mi 
stima. Mi ta skirbi tokante 
historia, kultura i naturale- 
sa di Boneiru. Notisia no ta 
prioridat mas pa mi.” 


libertat di prensa.” 
Tin un otro fenómeno 
ku ta bini dilanti e último 
añanan, segun Antoin. “Bo 
ta mira ku algun empresa 
na Boneiru ta paga pa bini 
den programa di radio òf 
televishon. Mi tin hopi 
problema ku esaki, pasobra 
esun ku paga ta determiná. 
E presentadó den un kaso 
asina nunka por ta krítiko, 
pasobra di otro manera e 
entrada ta keda afó. 
Un otro ehèmpel, em- 
presanan ta invitá prensa pa 
kome i bebe i tin biá bo ta 
haña regalo tambe. Asina 
nan ta trata di mantené bo 
pa skirbi negativo kontra 
nan.” 


Rivalidat 
Sí mira bèk riba su 
karera, Antoin ta mira ku 
na Boneiru awor tin un ri- 
validat entre media. I na e 
momentu akí tin tambe un 
diskushon tokante e benefi - 
sio i desbentaha di un radio 
públiko. “Mi no sa presis 


Bòi Antoin: “Mi ta preokupá tokante libertat di prensa na Boneiru” 
PODER DI EMPRESA RIBA 


MEDIA TA GRANDI 

E evento Anochi ku Luna Yen a tuma lugá serka 
Likalika. Na sèptèmber 2017 i òktober 2019 Anochi 
ku Luna Yen ya tabata aya. Likalika su kunuku tin un 
nòmber pekuliar, ‘Fo'i bo kuenta, esei ta pa un i tur sa 
ku loke bo mira òf tende aki, laga e keda aki. E evento 
di e luna akí a bai bon anto luna di òktober dia 9 ta bai 
Chich'i Tan na Rincon. 


VAKATURA 


Mas informashon? 


Bishitá www.rijksdienstcn.com/vakatura 


SSO-CN - Atministradó Senior di Ret 
BCN - Kolaboradó di Supervishon 


Bo tambe ke traha pa RCN? 
Bo por solisitá pa e siguiente funshonnan: 


Anochi ku Luna Yen serka 
Likalika 


¡Gracias por haber respondido mi llamado!” 08/25 


Mensaje de la Virgen Maria Reina de 
La Paz desde Medjugorje 
25 de Agosto de 2022 


“Queridos hijos, Dios me permite estar con ustedes 
y guiarlos por el camino de la paz para que, a través 
de la paz personal, construyan la paz en el mundo. 
Yo estoy con ustedes e intercedo por ustedes ante 
mi Hijo Jesús, para que Él les dé una fe fuerte y la 
esperanza en un futuro mejor que deseo construir 
con ustedes. Ustedes, sean valientes y no teman, 
porque Dios está con ustedes. 

KRALENDIJK-- Djalu- 
na a tuma lugá un mini 
konferensia relashoná ku 
e kuadro di referensia i e 
kuríkulonan eskolar di idi- 
oma Papiamentu. Un sala 
kargá ku persona, a sinta pa 
skucha i papia riba e tópiko. 
Tambe a entregá tres doku- 
mentu durante e konferen- 
sia. E proseso a kuminsá na 
2021 i debí na e pandemia 
di Covid-19, a sigui atendé 
pa medio di konferensia di 
video. E kaminda tabata 
largu i no a kansa. A wak 
kiko Papiamentu por nifiká 
pa Boneiru i e otro islanan. 
Awe ta entregá e fruta. A 
traha tres dokumentu i nan 
ta kla pa entregá. E trabou 


Mini konferensia idioma Papiamentu 


ta kontinuá. A papia tambe 
ku un persona na Hulanda 
pa medio di konferensia di 
video. El a bisa ku e tabata 
na Boneiru i a mira ku tin 
mester di atenshon di idi- 
oma Papiamentu. Despues 
a papia Nihayra Leona i el a 
bisa ku idioma Papiamentu 
ta bon ankrá, pero tin tra- 
bou pa stabilis’é mas i duna 
atenshon pa e no bai pèrdí. 
El a papia tambe tokante e 
bentaha ku tin den kuadro 
di referensia. E kos mas 
importante di awe ta, di kon 
ta importante pa idioma tin 
un kuadro di referensia den 
un konteksto multilingual. 
Seguidamente a presentá 
Maneho di Idioma di Oro- 


pa. A menshoná ku mester 
respetá tur idioma. Na skol 
muchanan mester siña mas 
idioma. Tur mucha tin nan 
idioma materno i mester 
mantené. Banda di dje, ta 
pone dos otro. E meta ta pa 
lanta e idioma Papiamentu 
mas i huntu ku otronan, 
na un bon nivel. Edelmira 
Marten-Carolina, dosente 
na Liseo Boneriano di Hu- 
landes, Ingles i sertifiká 
master di Papiamentu, a 
bisa kon difísil tabata e pas- 
ada pa e proyekto. 
Un temporada difísil, 
trabou ku tabata bai te o- 
ranan di mardugá. Spera 
Papiamentu ta haña e lugá 
komo idioma materno. No 
tin un lugá sentral pa Papia- 
mentu na skolnan. Mester 
wak si skolnan ta duna e 
idioma Papiamentu kore- 
kto, pa nos logra nos meta. 
Nos ta hopi entusiasmá pa 
tende e resultado. Spera ta 
sigui ku ku e proseso i no 
solamente un temporada 
i despues nada mas. Hen- 
denan ta bisa kiko nos por 
hasi, òf unda nos ta bai ku 


Papiamentu. Bo no mester 
bai ku Papiamentu niun 
kaminda. Hasi bon uso òf 
mal uso di dje i despues bai 
sigui ku otronan. Despues 
a kontinuá deliberashon 
tokante e tópiko pa yega 


na sierto puntonan. Ling- 
wista Marta Dijkhoff na su 
turno a bisa mester tin tera 
fértil pa idioma Papiamentu 
krese. El a elaborá tokante 
tradukshon palabranan Pa- 
piamentu i Hulandes. 

Durante bida di e Reina, a subi na trono di San 
Pedro un total di shete Pontífise, pero personalmente 
Elisabèt II a topa ku sinku, tantu den Vatikano komo 
den Reino Uní 


rante kuater dia, ddi 
djaweps 16 pa djadum- 
ingu 19 di sèptèmber, el 
a rekoré Edimburgo, 
Glasgow, Londres, i Bir- 
mingham, kaminda a tuma 
lugá beatifikashon di kar- 
dinal John Henry New- 
man. 


Den tres okashon dis- 
tinto san Huan Pablo II a 
topa ku Elisabet II. Na 
1980, el a biaha pa Vati- 
kano, dos aña despues 
Karol Wojty³a tabata 
esun ku a akudí na Reino 
Uní. Kasi 20 aña 
despues, na aña 2000, e 
Papa polako a bolbe ris- 
ibié den un oudiensia privá na 
Santa Sede. E imágen ak ta di 
e promé enkuentro, den kua 
Wojtyla a rekordá ku Huan 
XXIII a papia di e «gran sim- 
plesa i dignidat ku kua Su 
Mahestat tabata karga e peso 
di su hopi responsabilidat- 
nan». Dos aña despues, Papa 
a bishitá e Reina mei mei di e 
gran tenshon pa e situashon di 
e Islanan Malvinas: «E situas- 
hon trágiko akí a preokupá mi 
hopi i mi a pidi repetidamente 
e katólikonan di henter mundu 
i tur persona di bon boluntat 
pa nan uni ku mi den orashon 
pa un solushon hustu i pasífi- 
ko», e Tata Santu a bisa e tem- 
pu ei. 


Su presensia den Vatikano 
- Papa Roncalli a bisa den e 
okashon ei – ta koroná di e 
manera mas felis e serie di 
demonstrashonnan di amistat 
ku a marka e relashonnan en- 
tre Reino Uní i Santa Sede”. E 
Reina a akudí na un oudiensia 
privá ku Huan XXIII, e promé 
ku el a realisá siendo monar- 
ka, na aña 1961, huntu ku su 
esposo, e duke di Edimburgo 


E promé bishita di un hóben 


E sinku Papanan ku kua Elisabèt II a reuní 


Na aña 2014, Elisabet II 
tabata pa último be den Vati- 
kano. Durante 17 minut i e 30 
ku tabata previstos,e kabe- 
snan di e iglesianan katóliko i 
anglikano a kombersá sin pe- 
riodistanan ni otro kompania di 
otro hende. Nada a Sali di nan 


diálogo, únikamente e infor- 
mashon tokante e opsekionan 
ku nan a interkambiá. Fran- 
cisco a entreg’é un mapa 
mundi ku un krus di plata pa 
su bisañetu Jorge, yu di e 
dukenan di Cambridge. I Elis- 
abet, un facsímil di un dekreto 
di aña 600 ku ta ekstendé e 
kulto na san Eduardo, e Kon- 
fesor, ku tabata rei di Inglat- 
era, huntu ku un makutu di 
produktonan biológiko, man- 
era miel, karni i hasta un bòter 
di wiski eskoses. Regalonan 
ku nan a interkambiá despues 
di a warda 15 minüt pa kua e 
Reina a diskulpá su mes. E 
tabata komiendo ku e presi- 
dente i no a hasi su siesta di 
mei ora rekomendá pa su 
médikonan 


Benedicto XVI a biaha pa 
Reino Uni na aña 2010. E últi- 


mo be ku un Pontífise a pisa 
suela ingles tabata na 1982, 
pero di e enkuentro akí nos lo 
papia despues. Ratzinger a 
topa ku e monarka den e Pa- 
lasio Real di Holyrood, ken a 
gradisié pa e akshon di Iglesia 
katóliko den e pais. E Papa 


emérito a destaká person- 
ahenan britániko i momento- 
nan den kua Gran Bretaña a 
hasi kontribushonnan notabel 
na humanidat. Benedicto taba- 
ta protagonista di e promé bi- 
ahe apostóliko di un Pontífise 
na Reino Uni for di tempunan 
di e reforma anglikano. Du- 


Elisabet na Vatikano a tuma 
lugá na 1951, ora ku te ain- 
da e tabata prensès Pió XII 
tabata sintá den e kátedra di 
Pedro. Nan no a konservá 
potrètnan di e enkuentro akí, 
ni muchu mas detayenan di e 
dia ei. Esaki tabata e promé 
Pontífise ku el a konosé per- 
sonalmente, pero durante su 
bida tambe koinsidí den tem- 
pu, ku no ta den espasio, ku 
san Pablo VI i ku e resien 
santu Huan Pablo II. Un bon 
relashon ku Iglesia katóliko 
a bini padilanti tambe den su 
amistat ku e arsobispunan di 
Westminster i den su en- 
kuentro ku Mama Teresa 
durante un biahe na India. 


Clara González 

ARUBA 
STATIA/SABA/ST. MAARTEN 


STATIA – E biahe pa 
modernisashon 
di 
edu- 
kashon na St. Eustatius, ta 
na kaminda ku e inisio ofi- 
sial di konstrukshon di un 


Sistema di edukashon moderno 


edifisio pa skol sekundario 
nobo. 
Desvelo di e bòrchi di 
konstrukshon pa Gwen- 
doline van Putten School, 


a tuma lugá djabièrnè 9 
di sèptèmber, loke ta un 
kombinashon di fondo di 
gobièrnu di St. Eustatius i 
e ministerio di edukashon, 


kultura i siensia. Konstruk- 
shon di un edifisio nobo 
pa akomodá studiantenan, 
edukadónan, maneho i staf, 
tabatin hopi tempu andan- 
do, ku e proseso inisiando 
na 2010 ku e publikashon 
di e plan di edukashon 
2020-2015, komisario di 
gobièrnu, Alida Francis, a 
bisa. Bèk den e tempu ei, 
a bai di akuerdo ku e skol 
tabatin nesesidat urgente 
di mantenshon i e klasnan 
tabata muchu chikitu. Dos 
konsultante, tres arkitek- 
to, un kontratista i 12 aña 
despues, awor nos ta duna 
inisio ofisial na e konstruk- 
shon di Gwendoline van 
Putten School, Francis a 
bisa durante e seremonia. 
Francis: “Ta mi deseo ku 


nos por bini huntu bèk aki 
nan pa un presentashon mas 
grandi medio 2024 pa kòrta 
sinta pa e apertura ofisial di 
un edifisio nobo di Gwen- 
doline van Putten School. 
Tambe ta mi deseo ku e me- 
horashonnan akí konsekue- 
ntemente lo kontribuí na un 
akademia general positivo 
pa hubentut di Statia.” E 
skol nobo lo bai tin espasio 
pa nos muchanan pa siña 
mas tema, eksperensiá mas 
i djòin e mundu den mod- 
ernisashon di edukashon, 
Carol Jack-Roosberg, di- 
rektor di asuntunan sosial, 
a enfatisá. Arkitektura di 
Rotterdam a diseñá e struk- 
tura nobo i Statia Construc- 
tion ta hasi e trabounan di 
konstrukshon. 


STATIA – Djabièrnè 
9 di sèptèmber riba me- 
dia sosial tabata sirkulá un 
kantidat di karni dañá. E 
publikashon a indiká ku e 
karni dañá ta parti di e pro- 
grama di eliminashon di 
animal. Esaki no ta e kaso. 


Karni dañá no ta parti di programa 
eliminashon di animal 
Algu robes a bai ku e kar- 
ni durante wardamentu na 
Matadero i e karni a daña i 
no tabata bon mas pa kon- 
sumo humano. A entregá e 
karni dañá na doñonan di 
kachó pa kuminda di kachó. 
Aktualmente ta evaluando e 


prosedura di disposishon pa 
determiná unda mester hasi 
e kambionan nesesario. Na 
mes momentu a hasi pedido 
di un segundo kònteiner di 
40 pia i dos fasilidat di fris 
nobo pa oumentá e kapasi- 
dat di e matadero. 


SABA – Saba, e lider 
di konservashon den Ka- 


Preparando pa ‘Sea & Learn’ 
Luna di konsientisashon ambiental 


ribe i e kampion di kon- 
sientisashon ambiental, ta 
tene su di 19 evento anual 
di un luna largu ‘Sea & 
Learn’, durante luna di òk- 
tober. Tur aña ta organisá 
e evento ku e solo meta pa 
usa otronan pa komprondé 
e fragilidat di medioambi- 
ente i e importansia di su 
protekshon. 
Eksplorashon di laman 
profundo ta un meta fuerte 
pa 2022 ku ta fokùs di dos 
di e 14 partisipantenan 
sientífiko, Vince Capone i 
Chancey MacDonald. Ca- 
pone ta guia un tim di in- 
vestigadó pa nóufrago di 
barku usando robòt i eki- 
ponan sonar pa pone riba 
mapa henter e área di kosta 


di Saba te na un profundi- 
dat di 200 meter. Ámbos lo 
duna presentashon. Bishi- 
tantenan literalmente por 
hasi un buseo den profun- 
didat ku MacDonald pa 
deskubrí kon profundidat 
tin efekto riba e abundan- 
sia di piská. 
Erinn Muller, un sientí- 
fiko senior di Florida’s 
Mote Marine Laboratory, 
manehando tantu Coral 
Health & Disease i Coral 
Restoration Programs, ta 
desaroyá terapia di trata- 
mentu di diferente tipo di 
enfermedat di koral. 
Durante ‘Sea & Learn’, 
huéspetnan ta invitá pa 


gosa 
di 
presentashon 
fasiná kondusí pa eksper- 
tonan, ofresiendo tur ano- 
chi durante e luna durante 
‘happy hour’ na restorant- 
nan i barnan lokal. 
Ekspertonan bishitante 
lo siña e muchanan lokal 
tambe tokante e balor di e 
naturalesa bunita di Saba i 
su rekursonan ku ta impor- 
tante pa e region. 
Henter e programa ta 
posibel ku aporte di Prins 
Bernhard 
Cultuurfonds, 
kua su mishon ta aportá na 
proyektonan kultural i di 
preservashon di naturalesa 
na Hulanda i Karibe Hu- 
landes. 

ARUBA 
ARUBA 


ORANJESTAD -siman 
pasa, 3 fraccion den oposi- 
cion, MAS, ACCION 21 y 
AVP a acerca Gobernador 
di Aruba, Su Excelencia 
Señor Alfonso Boekhoudt 
como tambe e Presidente 
di Parlamento, Señor Ed- 
gard Vrolijk, cu un peticion 
pa Gobierno trek in e Pre- 
supuesto 2023. Gobierno 
di Aruba, dialuna mainta 
a contesta e carta di MAS, 
ACCION 21 y AVP basa 
riba tur e argumentonan 
huridico y tecnico cu nan 
ponencia no por wordo teni 
cuenta cu ne y basicamente 
pasobra cu nan ponencia 
ta absurdo. Den e carta cu 
Gobierno a manda pa Par- 
lamento, ta separa 3 argu- 
mento cu e partidonan den 
oposicion a uza. Prome 
Minister Evelyn Wever- 
Croes y Minister di Finan- 
sa, Xiomara Maduro den 
Conferencia di Prensa dial- 
una mainta a elabora riba e 
contestanan di Gobierno di 
Aruba na oposicion. 


ARGUMENTO 1: 
CAFT: No por a man- 
da e presupuesto pa Parl- 
mento pasobra Gobierno 
mester a pidi CAFT un 
conseho di nobo despues 
cu a dicidi di pospone in- 
troduccion di BTW. E ar- 
gumento aki no tin ningun 


Huridicamente y tecnicamente, 
Argumentonan di oposicion pa gobierno 
trek in presupuesto 2023 no valido 


base huri camente. E ley di 
LAFT,articulo 10 ta stipula 
cu Minister di Finansas por 
dicidi si e ta pidi CAFT 
conseho riba un ‘ontwerp 
begroting’. Pasobra e ley ta 
stipula cu e Minister mes- 
ter pidi un conseho unabes 
Parlamento aproba e presu- 
puesto. Si e Minister dicidi 
di haci esaki prome cu e 
manda e presupuesto Par- 
lamento, e ta un preroga- 
tivo di e minister. E no ta 
obliga di haci’e pero si e ta 
obliga di haci esaki despu- 
es cu Parlamento aprob’e, 
pasobra Parlamento por 
bin cu cambio na caminda 
y Gobierno tambe por bin 
cu nota di cambio durante 
tratamento. “Pues nan argu- 
mneto cu nos a viola e ley 
di LAFT y no laga CAFT 
duna un conseho di nobo, 
no ta un argumento valido”, 
Prome Minister a enfatisa. 
ARGUMENTO 2: 
Raad van Advies: Gobi- 
erno mester a bay bek Raad 
van Advies (RvA) mirando 
cu a cambia e decision di 
no bin cu un BTW pero 
bin cu un aumento di BBO. 
Esaki tampoco ta un argu- 
mento valido pasobra RvA 
ta reconoce tambe cu e pre- 
supuesto ta un documento 
di un maneho di Gobierno y 
aki Gobierno ta stipula kico 
ta su gastonan y su compro- 


misonan financiero y esey 
ta loke Gobierno ta pone y 
ancra den un presupuesto. 
RvA ta wak con Gobierno 
lo genera entrada pa cubri 
su gastonan y si e entrada- 
nan ta realistico. Pero cua 
entradanan Gobierno ta uza 
pa cover su gastonan, esey 
no ta un prerogativo di RvA 
pa duna conseho den un 
presupuesto. E gran parti di 
entrada di Gobierno ta bin 
door di impuesto y cualkier 
impuesto cu bin, esey no 
ta e esencia di conseho di 
Raad van Advies ora di pre- 
supuesto. E enfasis di Raad 
van Advies ta riba e gas- 
tonan y e compromisonan 
financiero cu Gobierno ta 
haci. Ademas ora cu Gobi- 
erno bin cu un cambio di un 
impuesto, si ta BTW of au- 
mento di BBO, e ley ey ta 
cana su caminda, e lo yega 
RvA y aki ta na unda nan 
lo duna nan conseho riba 
e cambio di ley manera cu 
ley ta stipula. Ademas den e 
nader rapport cu Gobierno 
a manda hunto cu e presu- 
puesto, obviamente e lider- 
nan di oposicion no a les’e 
ni studie, pero aki Gobierno 
a duna na forma substancia 
pakico no ta sigui cu e in- 
troduccion di BTW mas en- 
trante 1 di january 2023 y a 
mustra cu cifra y cu detaye 
kico a bin na su luga. Tur 


esaki ta poni den e presu- 
puesto cu a bay Parlamento 
caba. Pues esaki tampoco ta 
motibo pa Gobierno trek in 
e presupuesto. 
ARGUMENTO 3: 
E di tres argumento ta cu 
e derecho di Parlamento pa 
cuestiona y pa yuda traha un 
presupuesto ta wordo mina. 
Esaki tampoco ta corecto. E 
budget recht di Parlamento 
primeramente ta dirigi riba 
e gastonan y compromiso- 
nan financiero di Gobierno 
y e autorisacion cu Parla- 
mento ta duna Gobierno ta 
pa por haci e gastonan y 
no e entradanan. Gobierno 
mester indica si na unda lo 
haya entradanan pa Parla- 
mento tin un bista den to- 
talidad. Pero mester corda 
cu entradanan ta calcula- 
cionnan cu Gobierno ta es- 
tima cu por varia y fluctua 
durante aña. Aki tambe ta 
conta cu mayoria entrada 
di Gobierno ta via entrada 


di impuesto sea un BTW of 
BBO pero esaki no ta mishi 
cu e derecho fundamental 
cu un Parlamento tin. Tin 
cu corda tambe cu pa bin cu 
tur impuesto mester tin un 
ley separa. No ta e presu- 
puesto ta duna Gobierno e 
autorisacion pa bin cu im- 
puesto. Ta un ley, art 5.11 di 
nos constitucion cu tabisa 
cu pa bin cu impuesto mes- 
ter un ley separa, e ley lo 
cana su caminda y lo bay 
RvA tambe. Pues a base di 
esaki Gobierno no lo trek 
in presupuesto 2023 y Go- 
bierno a duna Parlamento 
tur argumento huridico y 
tecnico pa mustra cu e po- 
nencianan di oposicion no 
tin ningun base. Prome Mi- 
nister ta pidi oposicion pa 
stop di purba kibra tur cos 
cu ta bayendo bon. Aruba 
merece un bon Gobierno y 
un Parlamento cu ta con- 
structivo pa hiba e pais aki 
bay dilanti. 


Chauffeur ta entrega aparato 
y marihuana na polis 


ORANJESTAD -- Dia- 
domingo anochi algo prome 
cu mey anochi, polisnan 
motorisa ta duna orden na 
chauffeur di un auto Toyota 
Vitz shinishi pa para y den 


cual auto tabatin cinco per- 
sona. Motibo cu a bay over 
na para e auto aki pa un con- 
trol, ta debi na e hecho cu 
asina cu e auto a pasa banda 
di e rotonde di Noord, holo 


di marihuana tabata sali for 
di e auto. Ora cu polisnan 
a bay papia cu chauffeur di 
e auto, e persona aki no a 
trata di sconde algo pero 
mesora e chauffeur di ini- 


cial K. a informa polisnan 
cu nan a huma marihuana 
y na mes momento a infor- 
ma polisnan cu e tin algun 
sticks di marihuana ainda y 
un maler. E chauffeur a di- 


cidi di entrega tur esakinan 
na polisnan sin problema 
algun cual materialnan a 
wordo confisca tambe pa 
polisnan y despues e grupo 
por a sigui nan caminda. 

ORANJESTAD - Di- 
aluna mainta, durante con- 
ferencia di prensa di Go- 
bierno di Aruba, Minister 
di Husticia y Asuntonan 
Social Rocco Tjon a elab- 
ora riba e warda di polis di 
Noord cual a keda comple- 
tamente renoba. Banda di 
esaki, e trabounan pa loke 
ta e busto di Tino Ruiz ta 
kedando cla y dentro di 
poco lo tin un destaho pa 
asina compania ganado 
por inicia cu e trabounan 
pa loke lo bira Plaza Tino 


Minister Rocco Tjon: 
A renoba warda di noord y muy pronto Plaza 
Tino Ruiz lo bira un realidad 


Ruiz, situa dilanti warda di 
polis di Noord. E proyecto 
aki ta uno sumamente im- 
portante, 
principalmente 
pa Cuerpo Policial di Aru- 
ba, mirando cu e proyecto 
aki ta consisti di tres parti. 
Pa loke ta e trabounan cu 
mester sosode na e warda 
di Polis mes, esaki a inicia 
algun tempo atras y siman 
pasa a aproba e siguiente 
fase di e proyecto aki cual 
ta e Plaza Tino Ruiz den 
feliz memoria. Manera ta 
conoci, e proyecto pa tra- 


ha e busto di Tino Ruiz ya 
caba a inicia y ta den su 
fase final, y muy pronto lo 
wordo aloca dilanti warda 
di Polis di Noord cual lo 
bira Plaza Tino Ruiz. Pues, 
manera a menciona, esaki 
ta un proyecto sumamente 
importante pa Cuerpo Poli- 
cial mirando e nificacion cu 
esaki tin pa nan, pero tambe 
esaki ta e muestra di e apre- 
cio cu ambos Cuerpo Poli- 
cial y Gobierno di Aruba 
tin pa e trabou duro cu nos 
Agentenan Policial ta haci. 
Pa loke ta e busto di Tino 
Ruiz, ya Artiopia ta trah- 
ando riba esaki pa algun 
tempo y nan ta den e fase 
final. 
Otro luna e busto lo 
wordo treci Aruba, pa 
despues e trabounan pa e 
plaza por inicia, mirando 


cu e busto mester ta fisica- 
mente presente pa asina na 
Aruba mes nan por traha e 
pia riba cual e busto lo bay 
wordo aloca. Durante ful 
e proceso aki, e familiar- 
esnan di Tino tawata envol- 
vi. Nan mes a bay Colom- 
bia tambe caminda e busto 
a wordo traha pa nan me or 
a wak, duna nan acuerdo pa 
cu e producto final, te has- 
ta yuda traha riba e busto, 
cual Sr. Senchi, kende ta 
encarga cu e proyecto aki, 


a aprecia hopi. 
Por ultimo, e mandatario 
a indica cu fin di luna DOW 
lo inicia cu e destaho, pa 
e proyecto di Plaza Tino 
Ruiz, caminda e partido cu 
gana e destaho, lo por inicia 
cu e trabounan pa despues 
di 50 dia Plaza Tino Ruiz 
por bira un realidad. 
Ta papia aki di un in- 
version di alrededor di mey 
miyon florin pa por realisa 
e proyecto aki. 


ORANJESTAD -- Cen- 
tral di polis diasabra mar- 
duga banda di 2’or, a dirigi 
un patruya cu urgencia pa 
Lekker Bar & Restaurant, 
caminda lo tin un caso di 
tiramento a tuma luga. Na 
e sitio polisnan ta controla 
prome den bisindario pero 
no ta mira nada particular y 
ta bay papia cu security di e 
luga kendenan ta declara cu 


Tira cu arma di candela y core piki ‘huls’ 


e tiramento aki, a tuma luga 
dilanti di un gym banda di e 
bar. Segun nan declaracion, 
na a scucha sigur un total 
di shete disparo cu a tuma 
luga y mesora polisnan a 
bay na e sitio for di unda e 
tiramento aki lo a tuma luga 
pero no ta mira nada y a bay 
over na busca pa si tin ‘hul- 
snan’ na e sitio pero no ta 
topa cu algo. 


Un rato despues ta dren- 
ta informacion cu testigo a 
mira dos persona mascu- 
lino piki e hulsnan dilanti 
di un kiosko den bisindario 
prome cu polisnan a yega 
na e sitio y nan a bandona e 
luga mesora despues. Polis- 
nan a nota hopi glas kibra 
riba e caminda concerni y 
e oficialnan di polis a avisa 
central di tur esaki. 


ORANJESTAD -- Pa 
banda di 11’or di diasabra 
mainta, polisnan ta wordo 
dirigi na Santana di Cacho 
pa un caso di joyriding, 
caminda antisocialnan lo 
a bay c’un auto Chevrolet 
Spark color roos. 
Na e sitio oficialnan ta 
papia cu e homber di ini- 
cial D. kende ta declara cu 


Doño di auto a lubida unda el a staciona 
su auto 
diasabra mainta 11’or el 
a laga su auto menciona 
intacto staciona na altura 
di Santa Cacho na Seroe 
Colorado na yabi y den bon 
condicion atras. 
Hunto c’un amigo di dje 
nan a drenta lama pa bay 
sambuya y a laga e yabi 
riba e spring dilanti di e 
auto pero ora cu el a sali 


for di lama banda di 2’or di 
merdia, el a nota cu nan a 
bay cu su auto sin su permi- 
so. Polisnan a tuma tur in- 
formacion for di e homber 
y a pasa esaki pa central di 
polis. Sinembargo banda di 
4’or di atardi, polisnan pa- 
truyando den bisindario ta 
bin nota e Chevrolet Spark 
roos aki, cual lo a wordo 


horta, staciona ainda na al- 
tura di Santana di Cacho, e 
mesun auto pa cual a duna 
keho di joyriding. 
A tuma contacto cu doño 
di e auto cu a haci e denun- 
cia algun ora prome y el a 
bin na e sitio pa busca su 
auto y mesora a nota cu 
ningun momento a joyride 
e auto of cu esaki lo tin un 


of otro daño na dje. Mas 
despues doño di e auto a 
presenta na warda di po- 
lis pa duna su disculpa ya 
cu el a lubida na unda el a 
staciona su auto y ora cu el 
a sali na un otro sitio for di 
lama na Santana di Cacho, 
el a asumi cu nan a horta su 
auto y a ofrece su disculpa 
pa esaki. 

WILLEMSTAD--Riba 
djabièrnè, 9 di sèptèmber 
2022 hunta di direktiva di 
Curaçao Medical Center 
(CMC) a manda un karta pa 
Promé Minister, minister di 
Finansa, minister di Salu- 
bridat i minister di Husti- 
sia, den kua e ta reakshoná 
riba 
vários 
deklarashon 
públiko inkorekto. E meta 
di e karta aki ta pa klarifiká 
duda ku por tin i pa reiterá 
ku CMC no tin problema pa 
gobièrnu haña e rapòrt ku 
no ta editá di Nederlandse 
Zorgautoriteit (NZA). Den 
e karta aki CMC alabes ta 
reiterá e problemanan fi- 
nansiero aktual i ta pidi pa 
diálogo pa asina yega na un 
solushon pa e situashon ak- 
tual den hòspital. 
Siman pasá tabatin un 
deklarashon eróneo ku di- 
rektiva di CMC a hasi un 
petishon pa hasi parti di 
e rapòrt di NZA ilegibel. 
E informashon korekto ta 
ku CMC a lesa e rapòrt na 
Aprel 2022 i a identifiká 
un lista di kos inkorekto ku 
mester a keda koregí dor di 
NZA. Otro alternativa ku 
direktiva di CMC a duna 
NZA ta pa publiká e rapòrt 
ku un indikashon general 
di e reakshonnan di CMC, 
kaminda ta indiká kiko 
e informashon inkorekto 
ta. Esaki tambe ta den un 
karta ku CMC a manda pa 
NZA riba 16 di Mart 2022. 
Sinembargo, NZA a skohe 
pa hasi partinan di e rapòrt 
ilegibel. Inkorekto E di 
dos informashon inkorekto 
ta un teksto riba página di 
Facebook personal di min- 
ister di Finansa, kaminda e 
ta indiká ku hende na Kòr- 
sou ta muri a konsekuen- 
sia di e lista di espera di 
CMC. No tin informashon 
ku ta sostené e deklarashon 
aki. Maske ta importante 
pa hala atenshon na e pro- 
blema sosial aki, tambe ta 
importante pa komprondé 
ku kuido elektivo ta trata 
solamente 
proseduranan 
pa kondishonnan ku no ta 


CMC ta aklará deklarashonnan inkorekto 


agudo, pues ku no ta trata 
di bida òfmmorto. CMC tin 
proseduranan estrikto na 
lugá pa – den konsulta ku 
e dòkter prinsipal – moni- 
toreá e sirkunstansianan 
individual di kada pashènt. 
Si a kaso e kondishon di e 
pashènt empeorá òf esaki 
ta rekerí kuido urgente, ta 
duna prioridat na e pashènt 
aki pa asina e por risibí 
tratamentu. Nunka a para 
tratamentu agudo i esen- 
sial; tampoko durante e 
periodonan di Covid-19 na 
2020, 2021 i 2022. 
E di tres klarifikashon ta 
ku a ouditá e rapòrt finan- 
siero di CMC di 2019, i a 
aprobá esaki den e reunion 
di akshonista di CMC. 
Rapòrtnan 
finansiero 
di 
2020 i 2021 respektiva- 
mente lo ta kla pa 30 di 
sèptèmber i 31 di òktober 
2022. E retraso prinsipal- 
mente ta e konsekuensia di 
problemanan di balorashon 
di e edifisio nobo di hòspi- 
tal i e layout. Mas aleu den 
e karta na Minister nan ta 
bolbe enfatisá e diskrepan- 
sia signifikante entre e gas- 
tunan real di servisionan na 
personanan sigurá, kom- 
pará ku e montante risibí di 
SVB i stipulá den e budgèt 
di kuido. Esaki tabata e 
kaso desde 2019, 2020, 
2021 i awor atrobe na 2022. 
Baha gastu For di na e tran- 
sishon, un kondishon pa un 
presupuesto di CMC balan- 
sá tabata pa baha gastu di e 
pòst di remedi, spesialista, 
transporte di pashèntnan di 
eksterior i laboratorio ku 
70 pa 80 mion florin. SVB 
a haña e tarea di gobièrnu i 
e grupo di trabou pa Regulá 
Merkado i Finansiá Sektor 
di Salubridat, dirigí pa sr. 
Monte, a kalkulá un bahada 
di gastu di 72.3 mion flo- 
rin na 2020 te ku un mák- 
simo di 99.5 mion florin na 
2026. Un análisis interno 
di SVB a indiká ku e mon- 
tante aki mester ta aproksi- 
madamente 83 mion florin. 
Sinembargo, e bahada di 


gastunan aki no a keda re- 
alisá ainda. E konsekuen- 
sia di esaki ta ku CMC no 
a risibí fondonan adekuá di 
gobièrnu for di ora ku e la 
habri porta pa asina por ku- 
bri e gastunan operashonal 
di e servisionan hospita- 
lario na personanan sigurá 
pa BVZ. Basá riba e petis- 
hon di e minister di Finansa 
na SOAB na òktober 2021, 
e konseho preliminar di 
SOAB tabata ku tin un dis- 
krepansia signifikante entre 
e budgèt di kuido pa CMC, 
manera stipulá den e dekre- 
to ministerial, kompará ku 
e servisionan hospitalario 
na personanan sigurá pa 
BVZ. E petishon di e mi- 
nister di Finansa na SOAB 
tabata despues di e desis- 
hon di CMC pa posponé 
kuido elektivo na person- 
anan sigurá pa BVZ na sèp- 
tèmber 2021. E ministerio 
di GMN sistemátikamente 
ta aloká un budgèt di kuido 
inadekuá (mas abou) pa ku- 
bri e servisionan hospital- 
ario di CMC na personanan 
sigurá pa BVZ. E budgèt- 
nan di kuido di 2019-2020 i 
2021 ta e tópiko di kasonan 
den korte di apelashon, pero 
en bes di kasonan den korte 


CMC ta preferá pa yega na 
un solushon den diálogo 
ku e ministernan di GMN 
i Finansa. CMC a trata na 
resolvé e problema aki na 
vários okashon i a manda 
hopi karta pa e gobièrnunan 
di Kòrsou for di 2019, pero 
ainda no a haña kontesta. 
Banda di e problema di e 
budgèt di kuido di SVB, 
CMC a pidi atenshon pa 
situashon di COVID-19 i 
e oumento di gastunan ku 
no ta sigurá. Pa e tópiko aki 
tambe ta konta ku CMC ai- 
nda no a risibí kontesta. 
Durante yüli 2022 e 
gastunan di tratamentunan 
relatá na COVID-19 a yega 
un total di 15 mion 
florin (di kua 4.8 mion 
florin a keda pagá na mart 
2021) i pa tratamentu di 
personanan no sigurá i in- 
dokumentá e total a yega 
16.7 mion florin. Bou di lei 
aktual CMC ta obligá pa 
brinda e kuido aki. Na tur e 
falta di fondonan aki ta re- 
sultá den un akumulashon 
di pèrdida di 148.4 mion 
florin na yüli 2022 i un aku- 
mulashon di debe na kredi- 
tor nan di 104.5 mion flo- 
rin, di kua CMC Vastgoed 
tin e debe mas grandi. 


Esaki ta duna un riesgo 
di término medio i largu 
signifikante pa mantenshon 
preventivo i korektivo, i 
tambe pa e kapital nesesario 
pa e programa di remplaso 
di ekipo médiko. Esaki ta 
nesesario den 7 pa 12 aña. 
Pa agregá na e situashon 
aktual ku ta grave, ADC a 
kreditá CMC pa e saldo di 
9.4 mion florin pa 2020 i 
2021, pero ainda tin un dis- 
puta pa 1.4 mion florin di 
2021 i kòntròl pa aña 2022 
ainda no ta finalisá. Tabatin 
algun diskrepansia den e 
aña 2020 i 2021 ku ADC no 
a atmití anteriormente, loke 
a generá deskonfiansa i 
konsekuentemente e desis- 
hon di terminá e akuerdo di 
servisio,entre CMC i ADC 
entrante 15 di novèmber 
2024. 
Na yüli 2022 CMC a 
duna un evaluashon di e 
akuerdo di servisio en- 
tre CMC i ADC kaminda 
CMC a indiká áreanan 
konkreto pa mehorá e ko- 
perashon entre ADC i CMC 
a término korto. Si esaki ta 
mehorá, CMC ta dispuesto 
pa rekonsiderá su posishon 
aktual di terminashon di e 
akuerdo. 

W I L L E M S TA D - - 
Kontinuando ku investi- 
gashon relashoná ku atrako 
kometé dia 24 di ougùstùs 
2022 na Parallelweg tim di 
aresto a detené un hòmber 
sospechoso. Djaluna 13 
di sèptèmber 2022 alre- 
dedor di 13.58’or, tim di 
aresto a hasi detenshon di 


Detenshon relashoná ku atrako 


e hòmber, H.R.A. nasé na 
Kòrsou di 23 aña di edat. 
A detené e sospechoso aki 
riba lugá pa stashoná outo 
di un sentro komersial na 
Brievengat. A presentá e 
sospechoso dilanti di un 
fiskal ouksiliar ku a ordená 
su enkarselamentu pendi- 
ente di mas investigashon. 


WILLEMSTAD-- 
Pa 
medio di su propietario 
Jachmin Pinedo, a revelá 
nòmber nobo di aktual ho- 
tel Otrobanda. E hotèl ta 
habri na luna di Desèmber 
benidero i alabes a habri e 


HARBOR Hotèl &amp; Casino Curaçao 
E nòmber nobo pa Hotèl Otrobanda 


posibilidat pa solisitut pa 
diferente funshon. No ta 
un sekreto ku Harbor Hotel 
&amp; Casino Curaçao tin 
un di e bista nan mas pre- 
sioso riba nos haf i bahia di 
Santa Ana. Pa e motibu aki, 


e nòmber HARBOR ta esun 
ideal i pa duna aun mas re- 
alse na Kòrsou, a añadí e 
CURAÇAO na e nòmber. 
Konstrukshon 
Trabounan 
di konstrukshon a tuma su 
tempu debí ku ta praktika- 
mente un hotèl nobo a kon- 
struí. “Nos sentro di siudat 
ta úniko i e ta na mi kasa 
Eithel i ami su kurason pa 
hopi tempu kaba. Nos tur 
sa ku Otrobanda meresé 
mas atenshon i dedikashon. 
Esaki ta un di e motibu nan 
prinsipal di nos desishon pa 
ban invertí den nos sentro 
di siudat, Otrobanda. Ku 
e binida di Harbor Hotel 
&amp; Casino Curaçao no 
solamente nos ke brinda 
Curaçao un bunita hotèl, 
sino mas bien nos ke ban 
p’e era nobo di Otroban- 
da” Esei ta palabra nan di 
propietario Jachmin Pinedo 
durante presentashon di e 
nòmber nobo pa hotèl Otro- 
banda, kual awor ta Harbor 
Hotel &amp; Casino Cura- 


çao. Harbor Hotel Curaçao 
ta konta ku kamber nan 
bunita, super modèrno ku 
un bista úniko riba entrada 
di nos haf, plasa Brion i nos 
brug di ponton Emma. Ku 
fasilidatnan manera pool, 
gym i un pool bar ku am- 
biente tur momentu. Un 
restorant na airu liber pa sa- 
boriá kumindanan ekskisito 
ku un “breath taking view”. 
Pa loke ta e nòmber di e 
Casino, nos ke pa kada 
bishitante ku bin purba nan 
suerte sinti nan mes un rei 
o reina. 
Ku esaki den mente, nos 
a skohe e nòmber Royal 
Casino Curaçao. Un Casino 
kual e servisio na nos bishi- 
tantenan ta e parti sentral 
di nos enfoke. Ku e slogan; 
“Winners 
best 
choice”. 
Harbor Hotel &amp; Ca- 
sino Curaçao a habri tambe 
solisitut pa diferente fun- 
shon den area di hospitali- 
dat. Pa apliká pa un fun- 
shon, mester subi e wèpsite 


www.harborhotelcuracao. 
com scroll bai abou òf klik 
riba menú prinsipal i skohe 
vacatures. “Harbor Hotel 
&amp; Casino Curaçao ta 
bai ta mas ku bo trabou, 
join nos i forma parti di 
nos famia. Nos ta buskando 
hende ku pashon ku kier 
representá e amor i e hos- 
pitalidat ku Curaçao so por 
brinda, por medio di e ser- 
visio duná na nos bishitante 
nan. 
Brindando 
nan 
un 
eksperensia úniko pa bida 
i alabes enrikesé nan bida 
ku momentunan inolvida- 
bel di nos dushi Curaçao.” 
Palabranan di e human re- 
source manager, Sabrina 
Rolfast. 
Jachmin Pinedo ta gradi- 
sí Banco di Caribe pa kere 
den e proyekto aki for di e 
promé momentu. Pa loke ta 
e parti di konstrukshon ta 
un eksperensia fantastiko 
trahando ku B-MW Carib- 
bean di Wout Tieleman. 


WILLEMSTAD-- Kon- 
tinuando ku investigashon 
relashoná ku komportashon 
inadekuá na boka di 
trabou, Tim di Maneho di 
Kuerpo Polisial djaluna 
12 di sèptèmber 2022 den 


Prohibishon pa drenta lokalidatnan 
polisial 


oranan di atardi a duna un 
miembro mas di kuerpo, 
prohibishon di entrada na 
edifisionan di polis. 
Miéntras ku e inves- 
tigashon ta kontinuá, e 
miembro aki no por ehersé 


su funshon den Kuerpo 
Polisial.En bista ku te ai- 
nda ta trata di un medida 
di òrdu i e kaso aki ta den 
investigashon, no por duna 
mas informashon tokante di 
esaki. 


WILLEMSTAD--E 
di dos djamars di luna di 
sèptèmber, ku tradishonal- 
mente ta e dia ku Parlamen- 
to di Kòrsou ta inisiá su aña 
Legislativo Parlamentario 
nobo. 
E aña aki e prepara- 
shonnan pa e evento aki a 
kuminsá trempan i e dife- 
rente órganonan i instan- 
sianan di gobièrnu ku ta 
envolví a traha intensivo 


Parlamento di Kòrsou a hasi apertura di e aña legislativo 
2022-2023 
i diligente pa e seremonia 
militar, protokolar i e re- 
union solèm prosedé na 
un manera digno. Durante 
e reunion solèm diferente 
dignatarionan i instansia- 
nan a hasi akto di presensia. 
Gobernador di Kòrsou, 
Su Ekselensia señora Lu- 
cille George-Wout, kom- 
paña pa su komitiva a trese 
e diskurso di órden kamin- 
da Su Ekselensia a trese e 


plannan ku e gobièrnu ak- 
tual, Gabinete Pisas II, tin 
den tapara pa e aña 2023, 
kual ta keda reflehá den e 
konsepto pa presupuesto di 
pais. 
Despues di e reunion, 
Minister di Finansa, señor 
Javier Silvania, a hasi entre- 
ga ofishal di e presupuesto 
di aña 2023 na Presidente 
di Parlamento señora Cha- 
retti America Francisca. 

KRALENDIJK--Infor- 
mashonnan ku nos tin, loke 
nos a konfirmá tambe ku 
sr. Sylvio “Chio” Semeleer 
di Indebon ku ta e instituto 
di deporte di Boneiru, ku 
preparashonnan a kuminsá 
pa weganan eskolar di nos 
isla. Sr. Chio Semeleer ta 
na kabes di e “coach”nan 
di Indebon. T’asina ku nos 
a haña diferente pregunta 
kuminsamentu di e siman 
aki, esaki di siudadanonan 
prekupá pa ku nos weganan 
eskolar, puntrando ki dia ta 
sigui ku weganan eskolar di 
nos isla? Nos a tuma kon- 
takto ku sr. Silvio “Chio” 
Semeleer, ku ta na kabes 
di “Coach”nan na Indebon 


KRALENDIJK--Ya- 
mada na doñonan di bo- 
tonan piskadó di bela pa 
tuma kontakto ku e orga- 
nisadónan di Regata55. 
Ku esaki ke logra mira 
kiko lo por hasi pa algun di 
e botonan aki lo por parti- 
sipá ainda den e kompeten- 
sianan di Regata55. Si abo 
tin bo boto, bo ke drecha 
esaki, tuma kontakto ku e 
organisadónan di Regata 
ku ta sra. Lisetha “Liesje” 
Saragoza pa mira kiko lo 
por logra ainda pa algun 
di e botonan aki ta den 


Yamada na doñonan di boto pa tuma 
kontakto ku organisadónan di Regata55 


KRALENDIJK - E di 
55 edishon di Bonaire In- 
ternational Regatta 2022 ta 
tuma lugá dia 30 di sèptèm- 
ber te ku 8 di òktober 2022. 
Un siman yená ku diferente 
kompetensia akuátiko bou 
di liderazgo i kordinashon 
di Stichting Aquaspeed Bo- 
naire Windsurfers. E aña akí 
a opta pa promové Bonaire 
Regatta ku un mediatour na 
Aruba, Boneiru i Kòrsou, 
kuminsando na Boneiru 


Di 55 edishon di Bonaire International 
Regatta 2022 


dia 25 di ougùstùs, despues 
sigui pa Kòrsou dia 29 di 
ougùstùs i kulminando na 
Aruba dia 31 di ougùstùs. 
Representantenan 
di 
Aquaspeed Bonaire Wind- 
surfers, presidente Licetha 
“Liesje” 
Saragoza-Marti- 
nus i e kordinando general 
Derchlien Vrolijk-Dijkhoff 
huntu ku representantenan 
di gobièrnu Felix “Papito” 
Thomas, hefe di e depar- 
tamento di kultura SKAL 


i Terrence de Jongh, hefe 
di e instituto di deporte 
INDEBON, akompañá pa 
representantenan di Guard- 
ian Group Fatum Dutch 
Caribbean komo spònser 
mayor di Bonaire Regatta 
su aktividatnan akuátiko 
tur a forma parti di e de- 
legashon durante di e ABC 
mediatour. E programa di 
Bonaire Regatta ta kuminsá 
dia 30 di sèptèmber ku re- 
gistrashon i apertura ofisial 


na SKAL. Dia 1 i 2 di òkto- 
ber e programa ta sigui ku 
kompetensia di windsurfing 
i sunfish den bahia di Soro- 
bon Beach. Dia 5 di òkto- 
ber lo tin un BBQ Night pa 
partisipantenan, boluntari- 
onan i invitadonan. Di 6 pa 
8 di òktober lo tin e kom- 
petensianan di boto di bela 
i boto miniatura den bahia 
di Kralendijk ku ambiente 
riba malekon for di Kas 
di Regata te na ofisina di 
SKAL. E aña akí Bonaire 
Regatta Festival i e aktivi- 
datnan di anochi ku ta na 
enkargo di dos otro orga- 
nisashon ta tuma lugá di 5 
pa 8 di òktober riba e sitio 
di stashoná outo dilanti di 
Ofisina Prinsipal di Gober- 
nashon na Playa. Lo kom- 
partí mas informashon den 
transkurso di e simannan 
binidero na kaminda pa e 
magno evento. 
Stixhting Aquaspeed ta 
yama un danki na tur esnan 
ku ta forma parti di e di 55 
edishon di Bonaire Interna- 
tional Regatta 2022 su ak- 
tividatnan akuátiko Guard- 


ian Group Fatum Dutch 
Caribbean komo spònser 
mayor, Fundashon Wega 
di Number Bonaire, INDE- 
BON, Budget Rental Car, 
Total Safety First, Tourism 
Corporation Bonaire, Ober- 
si Group, TELBO i Budget 
Marine Bonaire. Tambe na 
Bonaire Sailing School As- 
sociation, Curacao Sunfish 
Sailing Association, Sticht- 
ing Rancho i Aruba Sailing 
Association pa nan sos- 
ten na Aquaspeed Bonaire 
Windsurfers i nan aporte na 
e di 55 edishon di Bonaire 
International Regatta. 
Tambe un danki ta bai 
pa Dushi Inc pa organisá e 
parti di mediatour na Aruba 
huntu ku The West Deck, 
Merietza Haakmat na Kòr- 
sou ku Amazia i tambe El 
Mundo na Boneiru. 
Lo tin un preis spesial pa 
hür auto di parti di Budget 
Rental Car pa e temporada 
di Regatta. Keda sigui nos 
página di Facebook: Bo- 
naire Regatta pa tur infor- 
mashon durante e simannan 
binidero. 


kompetensianan di Regata 
dje aña aki. Nos no mes- 
ter pèrdè fo’i bista ku ta e 
botonan aki, dos boto di 
bela di e tempunan aya, a 
kuminsá ku regata di nos 
isla, loke a bira nos regata 
internashonal di Boneiru 
awe. Un yamada na esnan 
ku tin na boto piskadó di 
bela pa tuma kontakto ku e 
organisadónan di Regata di 
nos isla pa mira kiko lo por 
hasi ainda pa logra algun di 
e botonan den Regata55. 
Ta hopi importante pa 
algun di e botonan aki ta 


den nos Regata55. P’esei 
abo ku tin bo boto i ke par- 
tisipá den Regata55, tuma 
kontakto ku e dirigentenan 
di Regata55 pa mira kiko lo 
por hasi ainda. 
Un yamada pa tuma 
kontakto ku e presidente di 
Aquaspeed Bonaire Win- 
surfers ku ta sra. Lisetha 
“Liesje” Saragoza na tel 
7800015, tambe kordinadó 
sra Derchlien Vrolijk na tel 
770 0031, pa mira kiko lo 
por hasi ainda pa logra al- 
gun di e botonan aki den 
kompetensia di Regata55. 


Preparashonnan pa 
weganan eskolar 


ku ta e instituto di deporte 
di nos isla, ku a duna di ko- 
nosé ku hustamente e siman 
aki ta kuminsá bèk ku e pre- 
parashonnan pa e weganan 
eskolar ranka sali. Nos lo tin 
tambe un entrevista ku sr. 
Semeleer ku lo duna tur in- 
formashon tokante esaki. E 
siman aki a kuminsá ku pre- 
parashonnan, kuminsando 
ku treinennan pa yega na e 
enkuentronan eskolar. Inde- 
bon ta trahando i no ta para 
ketu. Nan ta sigui move pa 
deporte ta sigui ta aktivo 
riba nos isla, spesialmente 
serka nos futuronan pa loke 
ta trata deporte eskolar. 
Keda pendiente pa mas in- 
formashon ku lo sigui. 

KRALENDIJK--Fin di 
siman pasá, e konosido per- 
sona Feliciano Piloto, ta- 
bata na Rincon pa kuminda 
sùrnan. E misa spesial pa 
e sùrnan tabata na parokia 
San Luis Beltran. Feliciano 
i su yu, a pèrkurá tambe pa 
e misa tabata bibu, pa esnan 
ku no por tabata presente 
wak e for di kas. Ta trata 
di 4 sùr ku tabata presente 
i a duna atenshon na sùr 


Feliciano Piloto, a bishita sùrnan na Rincon 


Magda Crestian, ku ta un 
rinkonero, bibá na Santiago 
de Chile. Un bunita Santu 
Sakrifi sio di misa, hopi 
hende presente. Na fi nal di 
e misa, entre otro Felicia- 
no, tabata un di e hopinan 
ku a pasa kuminda i papia 
un momentu ku e sùrnan, 
tambe saka un potrèt ku un 
di nan. Riba potrèt, famia 
i desendientenan di Sùr 
Crestian. 

E konosido siudadano Benjamin Nicolaas, konosí 
komo De Maan, a regresá kas. Esaki ta loke por a 
tende James Kroon, kende ta lider polítiko di partido 
UPB i diputado. Nan tabata na selebrashon di 60 aña 
Banko Maduro i esaki ta loke Kroon a bisa: “De Maan 
ta bèk na kas.” Ámbos tabata den un ambiente hopi 
ameno i ya por kuminsá sinti poko poko, pero sigur, e 
ambiente di elekshon. 


De Maan ta regresá kas 


City Shop N.V. 


ta buska 
- un (1) IT / Customer Service 
Worker 
Interesadonan por manda CV na: 
oa@dabboussiholdingbv.com 


KRALENDIJK – Ofi - 
sina di Turismo di Boneiru, 
TCB, ta organisá su di tres 
i último ‘Taste of Bonaire’ 
pa aña 2022, edishon ‘Tu- 


rismo i kultura’. 
E evento ta tuma lugá 
djabièrnè 30 di sèptèmber 
den Parke Wilhelmina di 
6’or di atardi pa 11’or di 


anochi, den un tremendo 
ambiente. E tema pa e ano- 
chi akí ta ‘Turismo i kul- 
tura, mi enkanto’. E ‘Taste 
of Bonaire’ akí ta relashoná 
ku klousura di luna di tu- 
rismo. 
E programa ta kargá ku 
músika i talento i ta bai tin 
vários stènt ku ta bende ku- 
minda lokal i internashonal. 
E agrupashonnan musikal 
krioyo Tutti Frutti i JC & 
Friends i tambe DJ Roch, ta 
bia ta presente pa animá e 
anochi. Pa duna e ‘Taste of 
Bonaire’ un toke mas atrak- 
tivo, den e parti di shou tin 
un tremendo kompetensia 
di baile folklóriko di algun 
skol básiko. 
TCB ta ekstendé un in- 
vitashon na pueblo di Bo- 
neiru i tambe na tur bishi- 
tante pa bin pasa un ratu 
ameno djabièrnè 30 di sèp- 
tèmber na e di tres i último 
‘Taste of Bonaire’ pa e aña 
akí, ku e edishon ‘Turismo 
i kultura, mi enkanto’, den 
Parke Wilhelmina. 


Di tres ‘Taste of Bonaire’ edishon 
‘Turismo i kultura’ 


